Izložba „Dijanina deca“ otvorena u Novom Sadu\nTanjug 8. avgusta 2018. 15:51\nNOVI SAD – U velikoj sali novosadskog Doma Vojske danas je otvorena izložba „Dijanina deca“,svojevrstan omaž Dijani Budisavljević, Austrijanki, pomalo zaboravljenom imenu srpske istorije, koja je tokom Drugog svetskog rata, rizikujući svoj i živote svojih najbližih, iz ustaških koncentracionih logora spasla više od 12 hiljada uglavnom srpske dece.\nPosle i novosadska publika biće u prilici da pogleda taj svojevrstan omaž Dijani Budisavljević, Austrijanki, pomalo zaboravljenom imenu srpske istorije, koja je tokom Drugog svetskog rata, stavljajući na kocku svoj i živote svojih najbližih, iz ustaških koncentracionih logora spasla više od 12 hiljada uglavnom srpske dece.\nIzložba,čiji su utori Slađana Zarić i Ivan Mangov, i koju je već videli posetioci u Beogradu i Nišu otvorio je danas komandant Prve brigade Kopnene vojske brigadni general Željko Petrović, saopštilo je Ministarstvo odbrane.\n– Pokušaji da se od zaborava otrgnu dela Dijane Budisavljević daju rezultate, jer se javlja sve više ljudi koji se sećaju kako ih je, kao decu, iz hrvatskih logora smrti spasla žena kojoj, do skora, nisu znali ni ime. Ova izložba, i podsećanje na Dijanu prilika je da shvatimo da istoriju čine sudbine malih, nepoznatih ljudi čija dela imaju ođeka u večnosti, bez kojih ne bi bilo ni nas, ni velikih heroja -rekao je general Petrović,a preneto u saopštenju.\nOtvaranju izložbe u Novom Sadu prisustvovali su i pripadnici novosadskog garnizona, načelnik Južnobačkog okruga Milan Novaković, predstavnici novosadskih kulturnih institucija, Srpske pravoslavne crkve, boračkih udruženja,mnogobrojni građani..\nPremijerno prikazan crtani film „Sadko – Avantura pod…


Talibani uspostavili specijalni bataljon bombasa samoubica\nTanjug 3. oktobra 2021. 07:29\nKABUL – Talibani su uspostavili specijalni bataljon bombaša samoubica na severu zemlje kako bi zaštitili granice sa Kinom i Tadžikistanom, rekao je danas zamenik guvernera provincije Badakšan Mula Nisar Ahmad Ahmadi.\n„Poseban odred samoubica po imenu Laškar-e Mansur biće raspoređen do avganistanskih granica“, citirala je guvernera lokalna novinska agencija Hama Pres.\nKako navodi agencija Tas s, bombaši samoubice iz ovog odreda učestvovali u teroristickim napadima na snage svrgnute vlade i pripadnike međunarodne koalicije koja je bila predvođena Sjedinjenim Američkim Državama.\n„Poraz Sjedinjenih Država bio bi nemoguć bez ovoga odreda. Ti hrabri ratnici nose posebne eksplozivne pojaseve i koristili su ih za miniranje američkih baza u Avganistanu “, rekao je Ahmadi.\nNakon što su Sjedinjene Države objavile planove za povlačenje svojih trupa iz Avganistana, talibani su započeli veliku operaciju zauzimanja države pod svojom kontrolom.\nAgencija Tas s podseća da su 6. septembra objavili da je obezbeđena potpuna kontrolu nad celom teritorijom Avganistana, a sledećeg dana su predstavili novu vladu koju čine samo članovi pokreta, od kojih su većina etnički Paštuni.\nDo sada nijedna država nije priznala legitimitet talibanske vlade.


Žalba ponuđača na javnu nabavku za sanaciju OŠ „Petar Kočić“ u Temerinu | Portal Moj Bečej - Bečejske opštine iz ugla građana!\nŽalba ponuđača na javnu nabavku za sanaciju OŠ „Petar Kočić“ u Temerinu\nJedan od tri ponuđača u postupku javne nabavke za sanaciju objekta OŠ OŠ „Petar Kočić“ u Temerinu nakon odluke opštine da obustavi postupak, žalio se Republičkoj komisiji za zaštitu prava u postupcima javnih nabavki.\nProcenjena vrednost ove investicije je 54.163.333 dinara, u postupku javne nabavke je bilo tri ponude, a opština, kao naručilac ovog posla, odlučila je sredinom ovog meseca da obustavi postupak, jer su sve ponude, kako je to navedeno na Portalu javnih nabavki, odbijene zbog toga što su neodgovarajuće i neprihvatljive.\nObaveštenje o podnetom zahtevu za zaštitu prava opština Temerin je objavila juče (28. decembar) na Portalu javnih nabavki i njime su do odluke Republičke komisije zaustavljene sve radnje naručioca u vezi sa ovom javnom nabavkom.\nDodajmo da je Republičkoj komisiji u proseku potrebno tri meseca da odluči o navodima žalbe ponuđača, tako u tom roku ovaj projekat neće dobiti epilog.\n-Javna nabavka je u određenoj fazi zastala, iz određenih tehničkih razloga sa kojima lokalna samouprava nema apsolutno nikakve veze. Inače, u komisiji koja je pripremala tendersku dokumentaciju i koja je učestvovala u realizaciji javne nabavke su učestvovali su i predstavnici Kancelarije. Jednostavno, to je sada na nadležnom državnom organu da proceni kako će se dalje odvijati. Cenim da se neće dovesti u pitanje opredeljenje da se ta sredstva stave na raspolaganje, rekao je predsednik opštine Temerin Đuro Žiga.\nInače, jedan od uslova koji je ponuđač morao da ispune jeste da su da raspolaže potrebnim brojem i kvalifikacijama izvršilaca za sve vreme izvršenja ugovora o javnoj nabavci i to najmanje 35 izvršilaca, od čega najmanje 25 građevinske struke i to najmanje: sedam zidara i tesara, tri limara, dva vodoinstalatera, osam molera i gipsara, dva keramičara i tri stolara. Takođe, ponuđač mora da ima najmanje jednog diplomiranog građevinskog inženjera koji poseduju važeću licencu Inženjerske komore Srbije, i to: licencu 400 ili 401 ili 410 ili 410 ili 411 ili 412 ili 413 ili 414 ili 415 ili 418 ili 419- koji će rešenjem biti imenovan za odgovornog izvođača radova u predmetnoj javnoj nabavci.\nKao dokaz da ispunjava uslove kadrovskog kapaciteta moralo se dostaviti sledeće: poreske prijave za porez i doprinose po odbitku, a kojim ponuđač dokazuje da raspolaže sa najmanje 35 izvršilaca (građevinsko-zanatskih radnika i inženjera). Ponuđač je u obavezi da dostavi izvod iz pojedinačne poreske prijave za porez i doprinose po odbitku za mesec koji prethodi mesecu objave poziva za podnošenje ponuda, overenu pečatom i potpisom ovlašćenog lica ponuđača.\n– Naručilac je u ovom konkretnom slučaju trebalo da ostavi prostor da ponuđači eventualno u momentu podnošenja ponude dokazuju kadrovski kapacitet koji je zahtevao za ovaj posao. Naime, ovako nisu mogli da konkurišu oni ponuđači koji inače imaju, na primer, 10, 20 radnika, a ne 35 koliko se traži, a ispunjavaju ostale uslove, pa da im se da mogućnost da ostali kadar dodatno angažuju. Tako bi više ponuđača moglo da konkuriše, a i šanse da stignu odgovarajuće ponude su veće, rekao je Aleksandar Đekić iz Bečejskog udruženja mladih (BUM), organizacije koja je članica Koalicije za nadzor javnih finansija.\nOn, sa druge strane, dodaje da je pitanje opravdanosti dodatnih uslova uvek otvoreno, kao i da naručioci treba da vode računa da oni budu u skladu sa Zakonom o javnim nabavkama.\n-Naručilac u konkursnoj dokumentaciji određuje dodatne uslove za učešće u postupku javne nabavke u pogledu finansijskog, poslovnog, tehničkog i kadrovskog kapaciteta uvek kada je to potrebno imajući u vidu predmet javne nabavke i moraju biti određeni tako da ne diskriminišu ponuđače i da su u logičkoj vezi sa predmetom javne nabavke, zaključuje Đekić.\nInače, sanacija objekta škole podrazumeva demontažu, zidarske radove, izolaterske molerske, podopolagačke i stolarski radove, sanaciju sanitarnih čvorova, sanaciju krova na sportskoj hali, popravku postojećih grejnih tela, uključujući farbanje, kao i zamenu oštećenih delova radijatora.\nJavna nabavka za izvođenje radova na sanaciji škole raspisana je 25. oktobra, rok za podnošenje ponuda jebio 24. novembar, ali je on produžavan zbog izmena konkursne dokumentacije.\nOznake: Kancelarija za upravljanje javnim ulaganjimaSanacijaŠkolaTemerin


VREME JE DA SVET SAZNA: Kusturica predstavlja istinu o Jasenovcu u Njujorku | WebTribune\nHome IZBOR VREME JE DA SVET SAZNA: Kusturica predstavlja istinu o Jasenovcu u Njujorku\nPovodom Međunarodnog dana sećanja na žrtve holokausta u petak će u Njujorku biti otvorena izložba “Istina o Jasenovcu – pravo na nezaborav”.\nOtvaranju će prisustvovati delegacija iz Srbije i preživeli logoraši, saopštilo je Ministarstvo spoljnih poslova u Beogradu.\nLogoraši i članovi delegacije iz Srbije prisustvovati centralnoj ceremoniji u UN, a obeležiće i Dan Svetog Save, 27. januar, kada će biti otvorena izložba, najveća postavka o Jasenovcu ikada do sada viđena u inostranstvu.\nIzložbu “Istina o Jasenovcu-pravo na nezaborav”, na kojoj će biti izloženo 180 panoa sa tekstovima Međunarodne Ekspertske grupe istoričara, 25 skulptura vajara Ljubiše Mančića i Katarine Tripković i 21 crtež slikara Dragana Jelovca, foto zid Vukice Mikače, autentični predmeti Memorijalnog centra Donja Gradina, knjige, projekcija filmova: “A bogovi su ćutali” i “Šaulov sin” organizovali su instituti za holokaust iz Izraela i za Jasenovac iz Njujorka, uz podršku ministarstava spoljnih poslova Srbije i Izraela.\nNa njoj će biti izložena građa iz arhiva Izraela, Nemačke, SAD, Italije, Norveške, Srbije, Republike Srpske i Hrvatske.\nDirektor Međunarodne Ekspertske grupe istoričara za pripremu 180 panoa izložbe je profesor Gideon Grajf, glavni istoričar Holokausta i ekspert za Aušvic Institut za Holokaust-Šem Olam iz Izraela.\nKusturica brutalno ponizio poznatog srbofoba Karla Bilta! pic.twitter.com/9rd6OYxcVx\n— Webtribune.rs (@WebtribuneRs) December 24, 2016\nUmetnički direktor Izložbe je Emir Kusturica, ambasador UNICEF, direktor Andrić Instituta i potpisnik Memoranduma o saradnji srpske i jevrejske akademske zajednice i dijaspore.\nPromoteri kampanje “Jasenovački nezaborav” su istoričari iz sedam zemalja i javne ličnosti poput primadone Beogradske opere i narodnog poslanika Jadranke Jovanović, Ane Sofrenović, ambasadora UNICEF, Vjere Mujović Prajs, navelo je ministarstvo.\nPrezentovanju izložbe su se pridružili i Institut Šem Olam i humanitarna organizacija 28. jun.


Google prošle godine poslao korisnicima 40000 upozorenja o napadima podržanim od strane država | OZ I.T SOLUTIONS-BLOG\nGoogle je objavioda je svojim korisnicima tokom 2019. godine poslao skoro 40000 upozorenja o pokušajima hakovanja, krađe identiteta ili infekcije malverima iza kojih stoje napadači koji imaju podršku država, što je pad od 25% u odnosu na prethodnu godinu.\nJedan od razloga ovog značajnog pada broja ovakvih incidenata je sve efikasnija zaštita koju Google primenjuje kako bi zaštitio svoje korisnike.\nZbog efikasnije zaštite, hakeri su prisiljeni da smanje napade i pokušaju da se prilagode novim okolnostima što dovodi do manje učestalih pokušaja hakovanja.\nNovinari i mediji bili su prošle godine među najčešće identifikovanim metama pokušaja krađe identiteta iza kojih stoje hakeri podržani od strane država, izjavio je Toni Gidvani, menadžer za bezbednosni inženjering Googleove Grupe za analizu pretnji (TAG).\n“Na primer, napadači se predstavljaju kao novinar koji deli lažne priče sa drugim novinarima kako bi se širile dezinformacije”, rekao je Gidvani.\n“U drugim slučajevima, napadači će poslati nekoliko benignih emailova kako bi ostvarili kontakt sa novinarom ili ekspertom za spoljnu politiku pre nego što pošalju zlonamerni prilog u sledećem emailu.”\nOn kaže da još uvek nisu videli uspešan pokušaj krađe identiteta kod onih koji koriste Googleov Program napredne zaštite (APP), čak i kada su više puta bili ciljevi.\n“APP pruža najjaču dostupnu zaštitu od fišinga i hakovanja naloga i posebno je dizajnirana za naloge sa najvećim rizikom.“\nGoogleov APP je program osmišljen tako da omogućava visokorizičnim ili običnim korisnicima da odbrane svoje naloge od pokušaja krađe ideniteta jer koristi sigurniju proceduru za prijavu koja zahteva od korisnika programa da koriste pametne telefone ili sigurnosne ključeve za potvrdu identiteta.\nAPP deluje tako što ograničava aplikacije treće strane i sajtove koje mogu da dobiju pristup podacima korisnika tako što dodatnim proverama identiteta sprečava napadače da se lažno predstavljaju kao vlasnik naloga.\nGoogle preporučuje svima koji su u riziku od ciljanih napada da koriste APP, uključujući ali ne ograničavajući se na poslovne lidere, novinare, aktiviste i IT administratore.\nPrevious Post:Google za ovu nedelju najavio važna bezbednosna ažuriranja za Chrome, Chrome 81 stiže sledeće nedelje\nNext Post:Nemačka planira da koristi aplikaciju za praćenje kontakata pametnih telefona korisnika zaraženih korona virusom


OD JULA SE ZATVARA Glavna železnička stanica u Beogradu - UžiceMedia\nNaslovna Društvo OD JULA SE ZATVARA Glavna železnička stanica u Beogradu\nOD JULA SE ZATVARA Glavna železnička stanica u Beogradu\nOd 1. jula ove godine u potpunosti će biti obustavljen železnički saobraćaj u Glavnoj železničkoj stanici Beograd. Vozovi u unutrašnjem saobraćaju kretaće sa stanice Prokop.\n„Infrastruktura železnice Srbije“ najavila je da će od 1. jula ove godine u potpunosti obustaviti železnički saobraćaj u Glavnoj železničkoj stanici Beograd, kao i na pruzi Beograd – Glavna stanica – Pančevački most, što je šest meseci ranije nego što je projektom bilo predviđeno.\nTo znači da se od 1. jula ukida železničko službeno mesto „Beograd Glavna stanica“ i u potpunosti obustavlja železnički saobraćaj na području Savskog amfiteatra.\nRadovi na izmeštanju infrastrukturnih železničkih kapaciteta iz stanice Beograd i sa područja Savskog amfiteatra realizuju se brže od planiranog, navodi se u saopštenju „Infrastruktura železnice Srbije“.\nU skladu sa tim, železničke kompanije „Srbija voz“ i „Infrastruktura železnice Srbije“ uvode novu organizaciju putničkog železničkog saobraćaja u beogradskom čvoru.\nPrema toj organizaciji, međunarodni vozovi za prevoz putnika, koji su planirani da saobraćaju između Beograda i Bara, od 16. juna polaziće iz železničke stanice Topčider ka Crnoj Gori i iz Bara dolaziti u železničku stanicu Topčider. To znači da će od 16. juna iz železničke stanice Topčider polaziti međunarodni dnevni voz za Bar u 9.21 sat, kao i večernji voz u 21.21 sat.\nMeđunarodni voz na relaciji Subotica–Bar–Subotica, koji kreće od 19. juna, saobraća iz železničke stanice Subotica u 16.45 sati preko „ Beograd Centra“ i obratno.\nOsim vozova između Srbije i Crne Gore, od 1. jula svi međunarodni vozovi saobraćaće do železničke stanice „ Beograd Centra“ koja će biti i polazna stanica ovih vozova u suprotnom smeru. Reč je o dva voza iz Budimpešte, kao i po jednom vozu iz Beča, Ljubljane, Ciriha, Soluna i Sofije do Beograda i iz glavnog grada Srbije za Mađarsku, Austriju, Sloveniju, Švajcarsku, Grčku i Bugarsku.\nZa vozove u unutrašnjem putničkom železničkom saobraćaju, koji su do sada saobraćali preko Glavne železničke stanice Beograd, od 1. jula polazna i dolazna stanica biće stanica „Beograd Centra“ u Prokopu.\nPrethodni tekstProdužen rok prijavljivanja za DELTA BIZNIS INKUBATOR\nSledeći tekstPOMOĆ EU SRPSKIM OPŠTINAMA vredan 25 miliona evra\nAPEL PUTARA: Oprez u vožnji


Rasvijetljena provala u kuću u Gradišci: Rođaki ukrao 800 000 KM\nRasvijetljena provala u kuću u Gradišci: Rođaki ukrao 800 000 KM (FOTO)\nPonedjeljak, 1.04.2019., 12:26 Ponedjeljak, 1.04.2019., 12:27\nGradiška policija uhapsila je M. M. (39) iz tog grada zbog sumnje da je preko vikenda opljačkao kuću svoje rođake iz koje je ukrao oko 370 000 američkih dolara, 65 000 evra i nakit!\nBojan Škorić, načelnik PU Gradiška, kaže da je krađa prijavljena 30. marta, te da je osumnjičeni već sutradan pronađen i uhapšen.\n– Starija žena, čiji identitet ne možemo otkrivati radi njene bezbjednosti, prijavila je da je iz podruma njene kuće u ulici Zijaha Zije Dizdarevića ukradena veća količina dolara i evra, kao i određena količina nakita. Po nalogu tužilaštva izvršen je uviđaj i policijski službenici su došli do operativnih saznanja da bi počinilac mogao biti M. M. – rekao je Škorić.\nOn kaže da je po nalogu Osnovnog suda u Gradišci izvršen pretres kuće koju koristi osumnjičeni i tom prilikom pronađen je ukradeni novac.\n– Tokom pretresa u kući osumnjičenog pronađeno je 324 400 američkih dolara, 80 355 evra i 1 170 KM, te zlatni nakit u vrijednosti oko 3 000 KM koji potiču iz krađe – rekao je Škorić.\nOn je pojasnio da je tokom istrage dokazano, a što je potvrdio i osumnjičeni, da se radi o novcu koji je ukraden od starice. Radi se o ušteđevini koju su ona i njen suprug stekli radeći 40 godina u Njemačkoj.\n– Osumnjičeni M. M. ranije nije evidentiran kao počinilac krivičnih djela, a radi se o nezaposlenoj osobi. Istraga u ovom predmetu još traje, zbog čega više detalja ne možemo iznositi u javnost – rekao je Škorić, dodajući da će pronađeni novac biti vraćen vlasnici.\npolicijagradiškapljackaPU GradiškaOpljačkao kuću


Magazin Intermezzo – Dodik: RS za evropski put BiH u kojoj ima jasnu poziciju\nDodik: RS za evropski put BiH u kojoj ima jasnu poziciju\nPremijer RS-a Milorad Dodik ponovio je danas, tokom razgovara s zamjenikom ministra inostranih poslova Republike Češke Tomasom Pojarom, opredjeljenje entitetske Vlade da da maksimalan doprinos evropskim integracijama Bosne i Hercegovine, u kojoj će pozicija RS-a biti jasno pozicionirana.\nNa sastanku u Banjoj Luci Dodik je istaknuo da je RS u potpunosti spremna za primjenu Sporazuma o stabilizaciji i pridruživanju, kao i da je predložila više zakonskih rješenja, čijom će primjenom biti nadoknađen gubitak od ukidanja jednog dijela carina na proizvode iz Evropske unije.\nZamjenik ministra inostranih poslova Republike Češke Tomas Pojar založio se za daljnji evropski put BiH i istaknuo da će Češka pružiti BiH svu raspoloživu pomoć u procesu pridruživanja Evropskoj uniji.\nOn je upoznao Dodika da će Češka 1. januara 2009. godine preuzeti funkciju predsjedavanja Evropskom unijom, saopćeno je iz Vladinog Biroa za odnose s javnošću.\nTokom današnjeg susreta bilo je riječi i o mogućnostima daljnjeg unapređivanja privredne saradnje RS-a i Češke.\nDodik u Atini: BiH ima budućnost samo kao decentralizovana država


Velika nagrada Novog Sada ovog vikenda na Mišeluku - Novi Sad\nVelika nagrada Novog Sada ovog vikenda na Mišeluku\n19:05:00 20.05.2019, Komentara: 0\nNovi Sad - Tradicionalna, 37. auto-trka „Velika nagrada Novog Sada 2019“ biće održana 25. i 26. maja na stazi Mišeluk.\nTim povodom, u Gradskoj kući održana je konferencija za novinare na kojoj su se prisutnima obratili član Gradskog veća za komunalne poslove Vladimir Stojković i u ime organizatora, predsednik „Sportskog auto-moto karting kluba 021 Novi Sad“ Marko Sandiki.\n- Grad Novi Sad prepoznaje značaj i tradiciju ove manifestacije i podržava je. Izuzetno je važno što pored sportskog, manifestacija ima i edukativni karakter i što je velika pažnja usmerena na promociju bezbednosti u saobraćaju, posebno kod ugroženih kategorija učesnika kao što su deca i omladina – rekao je član Gradskog veća za komunalne poslove Vladimir Stojković i pozvao sve ljubitelje automobilizma da predstojećeg vikenda uživaju u prazniku ovog sporta.\nOn je apelovao na Novosađane koji tih dana budu želeli da pređu na sremsku stranu da budu strpljivi i koriste alternativne pravce koji će biti prohodni.\nPredsednik „Sportskog auto-moto karting kluba 021 Novi Sad“ Marko Sandiki je naveo da je kružna auto-trka „Velika nagrada Novog Sada 2019“, i ove godine u kalendaru Sportskog auto i karting saveza Srbije.\nU subotu, 25. maja u 12 časova održava se zvanični kvalifikacioni trening za startne pozicije, dok je u nedelju, 26. maja u 12 časova, na stazi „Mišeluk“ na programu trka „Velika nagrada Novog Sada 2019“ koja će biti bodovana za otvoreni šampionat Srbije. Na trci se očekuje nastup takmičara iz Srbije, Severne Makedonije, Bosne i Hercegovine i Hrvatske.\nOve godine se očekuje nastup preko 90 takmičara u 12 klasa i 5 divizija, naglasio je Sandiki.\nUlaznica za trku košta 300 dinara, može se kupiti u Gigstiks prodavnicama, kao i na svim prilazima Mišeluku, a deo prihoda od prodatih karata biće uplaćen u humanitarne svrhe.\nMost slobode biće zatvoren za saobraćaj u subotu od 10 do 18 časova, i u nedelju od 9.30 do 17 časova, a vozači će biti preusmereni na alternativne pravce.\nPritisak: 1021.2 mb


Predsednik Donald Tramp u sredu je upozorio da bi Sjedinjene Države mogle bilo kada da ponovo započnu zajedničke vojne vežbe sa Južnom Korejom i Japanom ako bude zastoja u denuklearizaciji Severne Koreje, uz poruku da će "vežbe biti daleko veće nego ikada pre".\nU saopštenju Bele kuće, postavljenom na Trampov nalog na Tviteru, Tramp je okrivio Kinu za probleme u odnosima SAD i Severne Koreje.\n"Predsednik Donald Tramp smatra da je Severna Koreja pod ogromnim pristikom Kine zbog našeg velikog trgovinskog spora sa kineskom vladom. Istovremeno, znamo da Kina pruža Severnoj Koreji značajnu pomoć, uključujući novac, gorivo, đubrivo i drugu robu. To nije od pomoći", rekao je predsednik u nizu tvitova.\nPortparolka kineskog Ministarstva inostranih poslova Hua Čunjing odbacila je Trampove optužbe kao neodgovorne i zbunjujuće. Hua je na konferenciji za novinare u Pekingu naglasila da bi Sjedinjene Države trebalo prvo da razmotre svoje poteze pre nego što okrive druge za zastoj u pregovorima sa Pjongjangom.\nMeđutim, američki predsednik nagovestio je da i dalje postoji mogućnost diplomatskog napretka zato što veruje da je "njegov odnos sa Kim Džong Unom veoma dobar i topao" i zato što trenutno smatra da nema razloga da se troši novac na zajedničke vojne vežbe sa Južnom Korejom.\nTramp je na samitu u Singapuru, u junu, doneo neočekivanu odluku da suspenduje vežbe sa Seulom nakon što se Kim obavezao da će "raditi na potpunoj denuklearizaciji Korejskog poluostrva".\nTramp se oglasio na Tviteru dan nakon što je sekretar za odbranu Džim Matis rekao da Pentagon razmatra mogućnost nastavka vojnih vežbi sa Južnom Korejom naredne godine.\nMeđutim, kasnije je pojasnio da još nije doneta odluka o velikim vežbama za narednu godinu.\n"Naše snage su i dalje u visokom stanju vojne pripravnosti i opreza, kao podrška diplomatskim naporima za mir, prosperitet i staiblnost Korejskog poluostrva", rekao je Matis.\nSAD produžile zabranu putovanja\nSjedinjene Države su u četvtak produžile zabranu putovanja Amerikanaca u Severnu Koreju za još godinu, uz ocenu da je i dalje opasno da se ide u tu zemlju.\n"Bezbednost američkih državljana u inosstranstvu je jedan od naših najviših prioriteta. Upozorenje za Severnu Koreju ostaje na snazi - Stejt department snažno upozorava američke državljane da ne putuju u Severnu Koreju", naveo je neimenovani zvaničnik Stejt departmenta.\nIz Stejt departmenta je saopšteno i da državni sekretar Majk Pompeo, po zakonu, ima pravo da uvede ograničenja za putovanje pod tri uslova: ako je određena zemlja u ratu sa SAD, ako postoje oružani sukobi u državi ili regionu u koje se putuje ili ako "ima opasnosti po zdravlje ili fizičku bezbednost američkih putnika".\nU odluci da produži zabranu za Severnu Koreju, Pompeo se pozvao na treći kriterijum.


Objavljeno: 22 april 2018 . u kategoriji Republika Srpska\n- Јa stojim iza policije Republike Srpske. Ne stojim iza eventualno neodgovornih pojedinaca kojih može biti u policiji, ali to nije razlog da se udari na instituciju - policiju Republike Srpske - rekao je Dodik novinarima u Doboju.\nPredsjednik Srpske ističe da su napadi članica Saveza za promjene na pet najvažnijih institucija u Srpskoj - predsjednika, Vladu, parlament, MUP i Radio-televizija Republike Srpske - očekivani i ranije predviđeni.\n- Јoš prije dvije godine sam govorio o konceptu napada na pet najvažnijih institucija u Republici Srpskoj - a to su predsjednik, Vlada, parlament, MUP i RTRS i sve smo to vidjeli - rekao je Dodik.\n- To je ona policija koju smo sačuvali da nam ne uzmu i odnesu gore u Sarajevo - rekao je Dodik.\n- Oni su trebali da idu u Sarajevo da predstavljaju Republiku Srpsku, a oni se vraćaju iz Sarajeva i disciplinuju i nanose štetu Srpskoj - rekao je Dodik.


RTS :: Dačić na 31. godišnjici osnivanja SPS-a: Tražimo još veću ulogu u kreiranju budućnosti Srbije\nPolitika Dačić na 31. godišnjici osnivanja SPS-a: Tražimo još veću ulogu u kreiranju budućnosti Srbije\nsubota, 17. jul 2021, 14:24 -> 16:36\nDačić na 31. godišnjici osnivanja SPS-a: Tražimo još veću ulogu u kreiranju budućnosti Srbije\nLider Socijalističke partije Srbije Ivica Dačić poručio je na obeležavanju 31 godine od osnivanja te stranke da će socijalisti zajedno sa partnerima iz Srpske napredne stranke, u raznim modalitetima o kojima će, kako je rekao, tek razgovarati, pobediti sve neprijatelje zemlje i naroda na sledećim izborima.\nIvica Dačić je na skupu u sedištu stranke istakao da njihovi politički partneri Aleksandar Vučić, SNS i njihova lista u svim predstojećim bitkama mogu da računaju na SPS.\nOn je istakao da su ideje SPS-a kao što su socijalna pravda, zaštita ugroženih i solidarnost potrebne Srbiji i da su zbog toga spremni da preuzmu još veću odgovornost za donošenje odluka.\n"Mi pred građane i sada i uvek treba da izađemo sa potpuno čistom politikom, sa velikim očekivanjima da ćemo za tu politiku još jednom dobiti poverenje. Naši dosadašnji rezultati nam daju puno pravo da tražimo najviše", rekao je Dačić i ocenio da se današnja Srbija "kao nebo i zemlja" razlikuje od Srbije 2012. godine.\nPodsetio je da je tada SPS stupio u strateški savez sa naprednjacima i da to savezništvo u interesu Srbije traje i danas, navodeći da su socijalisti i pre 2012. godine tamo gde su mogli doprineli evropskom putu Srbije.\n"Ja sam potpisao sporazum o viznoj liberalizaciji koja je omogućila građanima Srbije da putuju u EU. Gde god je ostvaren napredak tom cilju je služila SPS i tako će biti i ubuduće", poručio je Dačić.\nRekao je da će uskoro imati priliku da na izborima još jednom potvrde koliko su jaki, sposobni i da uvere građane da im daju poverenje, ističući da namerno ne kaže "poklone", jer, kako kaže, poverenje se zaslužuje radom.\n"Mi u ovoj zemlji, nažalost, gotovo i nemamo opoziciju, jer je opozicija, barem jedan njen deo odlučila da nema zemlje. I nemamo nikakvu ozbiljnu alternativu, ideju osim one tajkunske da se vlast dograbi, a Srbija opljačka", rekao je Dačić.\nDodao je da nema nikoga ko može da odgovori na teška pitanja KiM, regiona, Evrope i sveta, kao što su, kako kaže, Vučić i on preuzeli odgovornost za potpisivanje Briselskog sporazuma i u svim ozbiljnim iskušenjima, od ekonomskih reformi do regionalnih pitanja koja su i dalje aktuelna.\n"Imamo svoju snagu podršku, partnere sa kojima godinama sarađujemo zato što imamo zajedničku ideju i zajednički cilj, a to je da Srbiju učinimo još jačom i poštovanijom, a njenim građanima da damo sigurnost, bolje plate i penzije, deci predvidivu budućnost", rekao je predsednik SPS.\nSocijalisti, dodaje, traže da učestvuju u tom velikom zadatku zato što, kako kaže, znaju da donose dobre odluke i da prihvataju odgovornost.\n"Želimo da se pečat naše politike vidi u svakodnevnom životu. Tražimo još veću ulogu u kreiranju budućnosti Srbije", poručio je lider socijalista.\nDačić je rekao i da ne postoji starija politička tradicija u Srbiji od socijalističke, navodeći da su socijalisti "najstariji politički brend".\n"I u najtežim vremenima čuvali smo radna mesta, razni samozvani liberali i eksperti su pokušavali da omalovaže i unište naše nasleđe, ali je pitanje da li su veću štetu nanele bombe ili loše privatizacije", naveo je Dačić i dodao da su socijalisti bili izloženi progonu i klevetama, ali da su ostali da stoje postojano.\nDačić je povodom godišnjice rekao članovima da im čestita "31 godinu borbe za naše ljude i našu zemlju, naročito na svim budućim pobedama, jer te pobede su u interesu Srbije i srpskog naroda i svih građana".\n"Budite sigurni u njih zato što se borimo za pravdu, za jednakost i solidarnost", poručio je lider SPS-a.


pink.rs | 'NEMA OPRAVDANJA' Vesić: Apelujemo na taksiste da prestanu sa blokadom grada\n'NEMA OPRAVDANJA' Vesić: Apelujemo na taksiste da prestanu sa blokadom grada\nIzvor: Tanjug; Foto: Beograd.rs ||\nZamenik gradonačelnika Goran Vesić rekao je da grad Beograd nema nikakav uticaj na odvijanje saobraćaja i da on može samo da apeluje i traži od taksista da prekinu sa blokadama jer to ometa građane Beograda u normalnom funkcionisanju.\nVesić je istakao da razume većinu zahteva taksista koji su zasnovani na zakonu i napomenuo da je većina zahteva prihvatljiva u smislu da taksisti traže da se sprovodi zakon, ali i ocenio da ništa od toga ne opravdava blokiranje grada, jer svako može da se bori i na drugi način - odlascima u nadležne institucije, traženjem sastanaka i insistiranjem na sprovođenju zakona.\n- Blokada grada nije rešenje i u ime Grada Beograda apelujem na taksiste da blokade budu prekinute. Građani nisu odgovorni i ne bi trebalo da 'rešavaju' spor između taksista i državnih institucija. Zakon o načinu na koji se obavlja taksi-prevoz ne donosi Grad Beograd, već Narodna skupština Republike Srbije - rekao je Vesić.\nZamenik gradonačelnika je podsetio da je Grad Beograd do sada oduzeo više od 50 vozila od “divljih” taksista, čime je njihovo postojanje praktično eliminisano i istakao da je oduzeto i 17 vozila koja su koristili vozači koji rade preko “Car Go” i “Cammeo” aplikacija.\nPrema njegovim rečima, očigledno je da postoje određene 'rupe' u zakonu koje se koriste, iako 'Car Go' i 'Cammeo' ne predstavljaju klasičan 'divlji prevoz'.\n- Druge institucije, a ne Grad Beograd, trebalo bi da daju odgovor ko je 'zakazao' u lancu koji obezbeđuje sprovođenje zakona - rekao je Vesić.


Current Site: Serbia and Montenegro\nNaša vizija, strategija i cilj\nOdnos sa kompanijom Coca‑Cola\nKreiranje i deljenje vrednosti\nPunionica u Beogradu nosilac evropskog zlatnog sertifikata\nNajpoželjniji poslodavac u Srbiji za 2016. godinu Coca‑Cola HBC Srbija\nDve nagrade Društva Srbije za odnose s javnošću\nCoca‑Cola Hellenic Srbija prvi izbor studenata Srbije\nCoca‑Cola sistem dobitnik nagrade za korporativno volontiranje\nCoca‑Cola sistem dobitnik priznanja "Moj izbor 2014" za drutvenu odgovornost\nCoca-Cola HBC kratak pregled\nUpoznajte naše brendove\nPristup i uticaj održivog poslovanja\nŠta za nas znači održivo poslovanje\nMerljivost održivog poslovanja\nPregled životne sredine\nZdravlje i zdrave životne navike\nOdrživo partnerstvo sa kupcima\nZašto sarađivati sa kompanijom Coca‑Cola HBC Srbija i Crna Gora\nZašto da radite sa nama?\nPretraga i prijava\nPridružite se našoj Talent mreži\nŽivot u Coca-Cola HBC\nFormular za sponzorstva i donacije\nU negazirana pića spadaju voćni sokovi, voćni napici i čajevi, koji potrošačima pružaju vitamine, hranjive sastojke i tečnost neophodnu za potreban nivo hidracije .\nVoćni sokovi i voćni napici koje proizvodimo obezbeđuju potrošačima neophodne vitamine, hranljive sastojke i tečnost koja je potrebna da se održi potreban nivo hidracije i dobar balans u životnim navikama.\nAsortiman voćnih napitaka koje proizvodimo može se podeliti u sledeće kategorije:\nSok iz koncentrata koji se dobija nakon dehidracije voćnog soka i ponovnog dodavanja vode tokom procesa punjenja\nVoćni nektar u koji se dodaju voda i različite količine šećera (zavisno od vrste voća od koje nektar potiče)\nVoćni napitak, bezalkoholno piće koje sadrži različite količine voćnog soka, kao i vodu, šećer ili zaslađivače. U proseku, ovakvi napici sadrže između 5 i 12 procenata sadržaja voćnog soka. Oni mogu da budu gazirani (karbonizovani) ili negazirani.\nEnergetska pića pružaju potrošačima sa aktivnim načinom života dodatnu energiju za ispunjavanje svakodnevnih obaveza.


eKapija | Vučić najavio novi paket mera za privredu u martu ili aprilu - Stopa javnog duga 56,8% BDP na republičkom nivou\nIzvor: Tanjug/Beta | Četvrtak, 31.12.2020.| 10:27\nVučić najavio novi paket mera za privredu u martu ili aprilu - Stopa javnog duga 56,8% BDP na republičkom nivou\n(Foto: Golden Brown/shutterstock.com)\n- Mislim da je to velika vest za našu privredu - rekao je Vučić.\nOn je precizirao za TV Pink da je reč o nešto manjem paketu, nego što je bio u ovoj godini.\nPodsetimo, da bi ublažila posledice krize izazvane pandemijom virusom korona, Vlada Srbije je ove godine za pomoć građanima i privredi izdvojila ukupno oko 6 mlrd EUR.\nIzjavio je i da će Srbija ovu godinu završiti sa stopom javnog duga od 56,8% BDP-a na republičkom nivou, dok će na svim nivoima vlasti dug biti 57,8 odsto BDP-a.\n- Imajući u vidu da je ove godine potrošeno 6 mlrd EUR za podršku građanima i privredi zbog krize izazvane pandemijom korona virusa, to je uspeh - kazao je on za TV Pink.\nPodsetio je da je to 2,2%, odnosno 3,2% ispod Mastriht nivoa od 60% javnog duga u BDP-u.\nVučić je istakao i da naredne godine stopa javnog duga ne bi smela da predje 60-61% BDP, budući da će biti velikih ulaganja u infrastrukturu, auto-puteve, pruge.\nOčekuje i da će pre kraja godine moći da se obezbedi da prosečne plate u Srbiji budu 570 EUR, a da prosečne penzije budu podignute na više od 270 EUR.\nVučić je rekao da će, ukoliko rast bude veći od pet procenata BDP, do kraja 2021. godine biti još jedno povećanje i plata i penzija, kao i da će biti obezbeđeno i više jednokratnih davanja za penzionere.\nVučić je istakao da je iskustvo sa davanjem 100 EUR svim punoletnim građanima pokazalo kao izuzetno dobro, "jer je podiglo i potražnju i ekonomski optimizam".\nPonovio da će od sutra penzije biti povećane 5,9%, plate u javnom sektoru 5%, dok će minimalna zarada biti veća od 32.000 dinara, odnosno veća za oko 2.000 dinara, što je 6,6%. Medicinski radnici dobiće povišicu od 5%, dok će ostali u javnom sektoru dobiti najpre od 1. januara povećanje plate 3,5%, a u aprilu dodatnih 1,5%.\nVučić je kazao i da će povišicu će od januara dobiti i pripadnici Vojske Srbije, s tim da će oni u aprilu dobiti i dodatno povećanje od 10%, koje neće biti linearno.\nNaredne godine najavio je izgradnji i rekonstrukciju više od 1.200 kilometara regionalnih i lokalnih puteva. Podsetio je da će se raditi i na izgradnju kanalizacija i fabrika za prečiščavanja otpadnih voda.\nDodao je i da se trenutno rade četiri auto-puta i to Čačak-Požega, Moravski koridor, Ruma-Šabac i brza saobraćajnica Šabac-Loznica, Kuzmin-Sremska Rača, a uskoro će krenuti i izgradnja auto-puta Novi Sad-Ruma.\nVučić je kazao je i da je Institut za puteve završio projekat izgradnje brze saobraćajnice do Požaravca i od Požarevca do Velikog Gradišta i Golupca, pa do Donjeg Milanovca.\npomoć za privredu\nstopa javnog duga\nput Čačak Požega\nput Ruma Šabac\nbrza saobraćajnica Kuzmin Sremska Rača\nauto put Novi Sad Ruma\nbrza saobraćajnica Požarevac Donji Milanovac


Košarkaš Srbije Bogdan Bogdanović briljirao je protiv Portorika u finalu kvalifikacija za Olimpijske igre (108:77). Posle trijumfa, setio se poraza od Litvanije u polufinalu prošlog Evropskog prvenstva. Tada je bio tragičar, "orlovi" su ostali bez direktnog plasmana u Rio.\n"Prošle godine, kada sam promašio zicer, nisam spavao neko vreme, razmišljao sam dugo o tome. Sada se sve vratilo... Znamo šta smo izgubili prošle godine, nismo smeli to da učinimo opet. Atmosfera je sjajna, to smo i dokazali", iskren je bio Bogdanović.\nMarko Simonović bio je odličan iz drugog plana, postigao je 11 poena.\n"Pokazali smo zavidan kvalitet, mnogo toga možemo da pružimo. Publika je samo mogla da uživa u košarci, fale nam Bjelica i Mačvan, čekamo i njih. Dali smo sve od sebe, uvek može bolje, sada samo da odmorimo pred Rio. To je vrhunac u bilo kom sportu", rekao je Simonović.


Prevoznici bojkotuju pumpe\nTačno vrijeme: 2020-04-01 02:59:59\nObjavljeno sreda, 29 februar 2012 13:13\nVOZAČI OGORČENI ZBOG DIVLJANJA CENA GORIVA\nOgorčeni zbog učestalih poskupljenja dizela i benzina, prevoznici u Srpskoj odlučili su da jedan dan ne kupuju gorivo. Vlasnici pumpi kažu da su svesni da će im celodnevni bojkot pumpi naneti štetu, ali tvrde da razumeju nezadovoljstvo zbog poskupljenja naftnih derivata i objašnjavaju da na povećanju cena zarađuje samo država.\nPodsetimo, od početka godine gorivo na pumpama u RS poskupelo je tri puta, tako da benzin i dizel koštaju oko 2,5 maraka po litru, što je rekordna cena unazad petnaestak godina. S druge strane, od rekordne vrednosti na svetskoj berzi koju je dostigla u julu 2008. godine, sirova nafta pojeftinila je za 15 odsto i trenutno košta oko 125 dolara po barelu.\nMinus na startu\nU Udruženju prevoznika za unutrašnji i međunarodni transport RS kažu da će uskoro utvrditi datum i tog dana, makar morali da obustave posao, neće kupiti ni kap goriva. Predsednik ovog udruženja Nikola Grbić ističe za Press RS da su poskupljenja goriva prevoznike dovela na rub propasti.


Izvor: RTS, 25.Jul.2019, 00:08\nTrener fudbalera Crvene zvezde Vladan Milojević, posle trijumfa nad Helsinkijem (2:0) u kvalifikacijama za Ligu šampiona, kaže da je njegov tim mogao da napravi veću razliku, ali da je svakako zadovoljan.\nZvezda je savladala Helsinki sa 2:0, a Milojević ističe da je zadovoljan ostvarenim rezultatom.\n"Bila je jako teška utakmica, Helsinki zna da igra, ima brze igrače >> Pročitaj celu vest na sajtu RTS << po boku... Dosta dobro smo odradili posao, bili smo strpljivi, dobro su se branili, a mogli smo da damo još neki gol. Zadovoljan sam", rekao je Milojević posle utakmice na konferenciji za medije.\nMilojević je posebno zadovoljan bio što su po gol dali Ričmond Boaći i njegova zamena večeras Milan Pavkov.\n"Milan ne može da bude džoker, on je za mene standardan igrač, zajedno sa Boaćijem. Jednostavno imam viziju igre, Pavkov je bitan za nas i uvek nam donosi kvalitet. Obojica su dali po gol i možemo da budemo ponosni", naveo je trener Zvezde, uz napomenu da u napadu ne mora da brine jer ima još odlične Tomanea i Nikolu Krstovića.\nOn je dodao da se Helsinki neće unapred predati posle poraza iz prvog meča.\n"Iskreno, nisam očekivao tako defanzivan Helsinki. U pripremi sam video da vole da igraju fudbal, dobar im je trener... Oni su se tako opredelili, imali su plan verovatno da iz bloka jure kontru preko brzih napadača. Tražili su pukotinu i sreća je da smo dobro odradili".\nPrema njegovim rečima ima segmenata koje mogu da se poprave u igri crveno-belih.\n"Ne bih mogao nesto posebno da zamerim. Ima grešaka, igrači su ljudska bića i dešava se pad koncentracije".\n"Bila je teška utakmica kao što smo očekivali protiv dobrog tima. Zvezda je mnogima zadavala muke kao domaćin. Šteta je što smo primili drugi gol, bili smo dobri u drugom poluvremenu. Možemo da naškodimo rivalu u revanšu na našem terenu, igramo na veštačkom terenu i to bi mogao da bude problem Zvezdi", zaključio je on.\nRevanš u Finskoj je tačno za sedam dana.


Vučić: Srbija ruski i ukrajinski narod smatra bratskim narodima, poštujemo norme međunarodnog prava - Blitz RS - Vesti\nVučić: Srbija ruski i ukrajinski narod smatra bratskim narodima, poštujemo norme međunarodnog prava\nZaključak Saveta za nacionalnu bezbednost\nSavet za nacionalu bezbednost doneo je zaključak u vezi sa situacijom u Ukrajini koji će se naći na sednici Vlade u narednih 48 sati.\nTreba da budemo ujedinjeni u odbrani interesa naše zemlje\nPolitika Srbije treba da bude saradnja sa svima, dobri odnosi sa svima, poručio je predsednik Vučić.\n„Guramo evropski put ali čuvamo i dobre odnose sa tradicionalnim prijateljima. Ali, kako kaže naša narodna poslovica ‘use i u svoje kljuse’, jer sve što imamo od gasa i nafte uradili smo svojim novce, našim radom, mi građani Srbije, i zato treba da budemo ujedinjeni u odbrani interesa naše zemlje“, rekao je na kraju obraćanja Aleksandar Vučić.\nKao vrhovni komandant dao sam nalog vojsci da sve što se dešava bude proučeno\nDanas sam i kao vrhovni komandant dao nalog da sve što se dešava bude proučeno, rekao je predednik Srbije.\n„Naša vojska mnogo toga može da nauči da bi u budućnosti menjali i vojnu doktrinu. Sada nam je jasnije kako blic krig velikih sila može da izgleda, da jačamo i budemo spremniji“, rekao je Vučić.\nDačić: Imamo samo jedan interes a to je interes Srbije\nNije naš zadatak da postupamo onako kako to od nas neko očekuju, rekao je predsednik Skupštine Srbije Ivica Dačić.\n„Brisel od nas očekuje da Rusiji uvedemo sankcije, Rusija verovatno očekuje da mi priznamo i pohvalimo sve ono što su uradili. Nije naša uloga da ratujemo ni sa Rusijom ni sa Ukrajinom, niti da podržavamo jedne protiv drugih. Naša je uloga da vidimo šta je za nas najbolje“, rekao je Dačić.\nSrbija je na evropskom putu i neće hrliti u neprijateljstva\n„Srbija je na evropskom putu, ali Srbija neće hrliti u neprijateljstva zato što to neko drugi traži“, rekao je predsednik Vučić.\nPatrijarh razume potrebe i probleme Srbije\nPredsednik Vučić rekao je da je razgovarao sa patrijarhom Porfirijem i da ga je upoznao sa zaključcima koje je Srbija donela povodom situacije u Ukrajini.\n„Ja sam ga upoznao sa svim i zamolio za mišljenje, blagoslov i za savet. Pročitao sam mu tekst i ukazao na sve probleme sa kojima se kao zemlja suočavamo“, rekao je Vučić, navodeći da patrijarh razume potrebe i probleme Srbije u političkom smislu.\nObezbedićemo energente i neophodne namirnice\nRepublika Srbija preduzeće sve mere da obezbedi sve neophodne namirnice i energentne, rekao je predsednik.\nSprečićemo dobrovoljce da učestvuju u sukobima\nDržavni organi će preduzeti sve mere da spreče sve dobrovoljce za učešće u sukobima na istoku Evrope, rekao je Vučić.\nRepublika Srbija pružiće humanitarnu pomoć stanovništvu Ukrajine, rekao je Vučić.\nPozivamo građane da budu ujedinjeni\n„Ko god pročita ovaj zaključak shvatiće koliko je pažnje uloženo u svaku reč, koliko se vodilo računa da se ne odstupi od istine i normi međunarodnog prava. Pozivamo građane da budu ujedinjeni da imaju jednu stranu, a to je Srbija“, rekao je Vučić.\n„Dajte da stanemo iza naše trobojke, orlova i da zemlju razvijamo ubrzano, da budemo što uspešniji u budućnosti“, rekao je Vučić.\nSrbija će poštovati princip vojne neutralnosti\nSrbija će poštovati princip vojne neutralnosti, potrebno je da sve planske aktivnosti Vojske Srbije sa stranim partnerima prekinu, rekao je predsednik Vučić.\n„Ministarstvo spoljnih poslova će preduzeti sve mere da zaštiti državljane Srbije u Ukrajini“, naveo je Vučić.\nSrbija poštuje međunarodne norme u cilju pre svega da zaštiti interese svojih građana, ali ima svoje vitalne i nacionalne interese. Prilikom razmatranja donošenja odluke o sankcija prema bilo kojoj zemlji nosićemo se isključivo svojim interesima.\n„U ovom trenutku Srbija neće uvoditi bilo kakve sankcije Rusiji“, rekao je predsednik Srbije.\nSrbija smatra pogrešnim kršenje teritorijalnog integriteta\nRukovodeći se osnovnim principima na kojima temelji svoju spoljnu politiku Republika Srbija smatra veoma pogrešnim kršenje teritorijalnog integriteta bilo koje zemlje, uključujući Ukrajinu, rekao je Vučić.\nOčuvanje mira i stabilnosti od ključnog značaja za Srbiju\nSrbija pruža punu podršku teritorijalnom integritetu Ukrajine, rekao je predsednik Aleksandar Vučić. Smatra pogrešnim kršenje teritorijalnog integriteta Ukrajine, a očuvanje mira i stabilnosti od ključnog su značaja za Srbiju.\nPredsednik Aleksandar Vučić je rekao da su iza nas teški dani, kao i za sve građane Evrope i sveta.\n„Za nas u Srbiji su posebno teški iz mnogo razloga. Pred nama nisu nimalo lakši dani. Mi smo u prethodnim danima pokušavali i uspeli da zauzmemo jedinstven stav po pitanju krize u Ukrajini, naše reakcije, i svih postupaka i poteza koje naši državni organi treba da preduzmu“, rekao je predsednik Srbije.\nKaže da je bilo bezbroj problema koje ne možete javno da predstavljate.\n„Bili smo suočeni sa brojnim pritiscima. Odluku smo doneli trezveno, hladne glave jer verujemo da poštovanje norme međunarodnog prava znači dodatno snaženje naše pozicije“, kaže predsednik.\nZaključak Saveta za nacionalu bezbednost naći će se na Vladi u narednih 48 sati, najavio je Vučić.\nSrbija poštuje norme međunarodnog prava i od toga ne odustaje, kaže Vučić i dodaje da je to najbolji način da zaštitimo svoju zemlju, ali isto tako dobro razume svoje potrebe i bez obzira šta bi neko želeo, ako ne pripada državnom rukovodstvu Srbije, ona ima svoje vitalne, nacionalne i državen interese, ali poštuje i tradicionalna prijateljstva, ne zaboravlja šta se sve dešavalo 1999. i 2015. godine.\nVučić je rekao da Srbija svoju politiku zasniva na međunarodnom pravu i da pruža punu podršku teritorijalnom integritetu Ukrajine.\nOn je dodao da će Srbija, što se sankcija tiče, rukovoditi isključivo imajući u vidu svoje vitalne interese.\n„Na osnovu našeg iskustva, nije vitalni politički i ekonomski interes Srbije da uvodi sankcije bilo kojoj državi“, istakao je Vučić.\n„Verujemo da poštovanje norme međunarodnog prava znači dodatno snaženje naše pozicije u odbrani naših vitalnih nacionalnih interesa“, podvukao je Vučić.\nKonstatovao je da je bilo toliko laži, dezinformacija, neverovatnih stvari u medijima u Srbiji i regionu o pitanju stavova Srbije, da se upitao zašto neko toliko želi da gleda u srpsko dvorište, kao i da li je moguće da neko možda što ne može da učini ništa na drugom planu želi samo da napakosti Srbiji.\nZbog moguće krize u svetu, Srbija je napravila mnogo posla da obezbedi sve za zemlju od energenata do hrane, rekao je Vučić i dodao da pšenice i kukuruza Srbija ima dovoljno za šest meseci, a kupili smo, kako kaže, i 30 miliona kilograma brašna.\n„Čekamo potvrdu za dodatne količine mleka u prahu, jer ga nema u svetu, pokušavamo da se o tome dogovorimo o dodatnim količinama sa našim kineskim prijateljima“, kaže Vučić.\nVučić je rekao da nema naznaka da će biti poremećaja na tržištu, ali je konstatovao da nije verovao da se u Srbiji pojede 1,2 miliona kilograma pirinča na godišnjem nivou.\nPredsednik je rekao da imamo dizel, benzin, mazut i sirovu naftu, ali i mlaznog goriva, a da bismo, kaže, sto odsto popunili naša skladišta treba da uložimo još 117 miliona evra, da bude sve do vrha popunjeno.\nSednica Saveta za nacionalnu bezbednost na kojoj se raspravljalo o situaciji u Ukrajini održana je tri puta ove nedelje.\nPredsednik Aleksandar Vučić se sastao i sa patrijarhom Porfirijem, pre obraćanja javnosti.\nU četvrtak je održana sednica Vlade Srbije, kojoj je prisustvovao i predsednik Vučić.


Građani Srbije još uvek ne mogu u Evropsku uniju | Media Start Info\nGrađani Srbije još uvek ne mogu u Evropsku uniju\n1. oktobra 2020. 1. oktobra 2020. autor Media Start Info\nZbog pandemije korona virusa, građani Srbije još uvek ne mogu slobodno da putuju u države članice Evropske unije, odlučeno je juče u Briselu, a prenela je agencija Tanjug.\nIako Srbija prema zvaničnim podacima ima manje od 14 zaraženih osoba korona virusom na 100.000 stanovnika (u prethodnom periodu se kao tražena granica spominjala brojka od 16 zaraženih na 100.000), nadležne institucije EU ipak nisu proširile zelenu listu trećih zemalja koje mogu da ulaze u Evropsku uniju bez ograničenja.\nDiplomatski izvori Nemačke, koja trenutno predsedava Savetom EU, potvrdili su agenciji Tanjug da ambasadori zemlja članica na sastanku u Briselu nisu revidirali listu onih zemlja kojima je na osnovu epidemioloke situacije dozvoljen ulazak na teritoriju EU.\nLista od 11 zemlja nije menjana od avgusta, a u Briselu napominju da je to zbog nestabilne epidemiološke situacije kako na Zapadnom Balkanu, tako i EU, ali i svetu.\nTagovi Brisel, Evropska unija, korona virus, putovanja, Srbija\nPrethodna vestUlica dobila naziv po najboljem srpskom teniseru\nSledeća vestĐilas: „Promena vlasti u Srbiji za godinu i po dana“


Đurić: Sloboda kretanja u srcu Evrope nije zagarantovana\nRTV\t05.07.2019 13:32\ndluka Prištine da zabrani ulazak srpskim zvaničnicima na KiM je šamar Evropskoj uniji i celoj međunarodnoj zajednici, rekao je danas direktor Kancelarije za KiM Marko Đurić i dodao da Srbi na KiM ne treba da brinu zbog toga jer je Priština i ranije pokušavala da prekine vezu između njih i Beograda, ali da u tome nije uspela.\nPriština, kako kaže, zabranom ulaska za srpske zvaničnike pokazuje da u srcu Evrope sloboda kretanja više nije zagarantovana, a to su osnovni principi na kojima počiva EU i cela međunarodna zajednica.\n"Potrebna je energična reakcija međunarodne zajednice, koja ima mehanizme da zaustavi ovo ludilo. Da li je potrebno da ceo Balkan gori da bi neko reagovao", upitao je Đurić i naglasio da je reakcija Prištine "nečuvena, skandalozna i da predstavlja odraz velike nervoze".\nPriština je nervozna jer, kako kaže, na međunarodnoj sceni nemaju nikakav napredak već nekoliko godina, kao što su beležili od 2008. do 2012. godine, kada je takozvano Kosovo priznalo više od 100 država i kada je tadašnja beogradska vlast ćutala na taj jednostrano proglašeni akt.\n"Sada Priština pred očima cele međunarodne javnosti kaže da im ne pada na pamet da sprovode sporazum o slobodi kretanja, o zvaničnim posetama i udaraju na same temelje slobode kretanja. Prave od naše južne pokrajine geta pod otvorenim nebom. Oni žele da izoluju Srbe sa KiM od ostatka Srbije, njih nervira veza Srba sa KiM sa državom Srbijom", rekao je on za TV Pink.\nPodseća da je predsednik Aleksandar Vučić upozoravao da ukoliko međunarodna zajednica ne reaguje na takse da će to "ludilo" da se nastavi i da se to i desilo.\nDodaje da će "separatisti biti sve nervozniji i agresivniji što im bude lošije išlo na međunarodnoj sceni.\nKaže da se protiv predsednika Vučića u prištinskim medijima vodi kampanja, jer je on jedini čovek koji je javno izašao i pitao šta je radio Fljorin Ejupi na aerodromu u Tirani i gde se kretao pre i posle ubistva Olivera Ivanovića.\n"Usledila je histerična reakcija medija u Prištini koji brane Ejupija. Međutim, imamo situaciju da Đilasova i Jeremićeva Rada Trajković skače da brani tog Fljorina Ejupija, da napada predsednika koji je postavio pitanje", naveo je Đurić.\nPodseća da je Ejupi pravosnažno osuđen na 40 godina zatvora za terorizam, jer je digao u vazduh autobus Niš ekspresa u kome je poginulo 12 ljudi, a povređeno 22.\n"Zabrinut sam zbog tona kojim se napada predsednik i njegova porodica. Histeričnim napadima je izložen i Andrej Vučić. To su naručeni tekstovi koji dolaze iz krugova bliskih Fljorinu Ejupiju. Ti tekstovi nisu pali s Marsa", zaključio je Đurić.


Pred dolazak ekspedicije Vaterpolo saveza, čiji je "Blic" medijski sponzor, posebno je bio uzbuđen šestogodišnji Mihajlo Ristović, jer, kako kaže, "delfine" od svih sportista najviše voli.\n"Vaterpolisti su najbolji. I ja bih voleo jednog dana da budem vaterpolista", istakao je mali Mihajlo.\nPredškolci iz Leposavića su se pesmom zahvalili na paketićima Vaterpolo savezu, u ime svih 1.200 drugara iz vrtića iz Leposavića, Zvečana i Zubinog Potoka.\nViktor Jelenić je uručivao paketiće deci sa Kosova i Metohije\n"Znam da svoj deci to znači mnogo pred Novu godinu. Lepu priredbu su nam priredili ovde, stvarno je bilo super", istakao je predsednik Vaterpolo saveza Srbije Viktor Jelenić.\nGeneralni sekretar VSS Nemanja Marijan kaže da su čelnici našeg vaterpola i pre dve godine bili u poseti mališanima sa Kosova i Metohije.\nIgor Milojević, Nemanja Marijan i Viktor Jelenić su bili u poseti mališanima sa KiM\n"Planiramo i dogodine opet da dođemo i kažem, uvek na neki način da budemo prisutni sa našim narodom ovde na Kosovu i Metohiji i sa našom dečicom dragom", kaže Marijan.\nDa podsetimo i to, u delegaciji Vaterpolo saveza Srbije bili su i mnogi prijatelji našeg najtrofejnijeg sporta, između ostalih Igor Milojević, generalni sekretar Sportskog društva Crvena zvezda i direktor VK Crvena zvezda.


Foto: mod.gov.rs | Veliko interesovanje za srpsko oružje na sajmu u Abu Dabiju\nTanjug 25.02.2021 18:49\nMinistar odbrane Republike Srbije Nebojša Stefanović rekao je da očekuje da ova godina bude dobra za domaću odbrambenu industriju. On je to izjavio poslije, kako kaže, uspješnog nastupa domaćih kompanija na na jednom od najvećih sajmova naoružanja u svetu "IDEX 2021" koji je održan u Abu Dabiju.\nStefanović, koji se upravo vratio iz Abu Dabija gde je imao brojne susrete sa kolegama iz brojnih zemalja, navodi za Tanjug da su kompanije domaće odbrambene industrije predvođene Jugoimport SDPR-om uspješno nastupile i ističe da je bilo dosta zainteresovanih širom svijeta za sklapanje ugovora i poslova sa srpskim firmama.\nPoručio je da su srpski proizvođači pokazali da mogu da drže drže korak sa modernim svetom u proizvodnji savremenog naoružanja, ali i da predstavili neke inovacije i modernizacije u oblasti naoružanja.\nStefanović ističe da je to jedan od najvećih sajmova u svijetu posvećenih kopnenoj vojsci, ali i pomorstvu i dijelom avijaciji i da je uprkos situaciji sa kovidom i ove godine veliki broj izlagača bio prisutan i da očigledno veliki broj zemalja smatra da je važno da predstave reazultate njihove odbrambene industrije,\nKako kaže na srpskom štadu prvi put je bio integrisan i veći broj kompanija domaće odbrambene industrije koje su jedinstveno predstavile ponudu naoružanja, sve ono što se proizvodi u Srbiji odnosno najveći dio toga.\nSrbija je predstavila i projekte sa kojima smo otišli korak napred, na primjer, koji se tiču municije i sredstava kao što su "Tamnava" (višecevi raketni lanser) i "Šumadija" (raketni sistem), PASARS (samohodni raketno-artiljerijski sistem), oklopni transporteri "Miloš" i "Lazar" kao i Zastavin programa lakog pješadijskog naoružanja i drugo, navodi ministar.\nObjašnjava da je sklapanje ugovora sa zainteresovanim kompanijama uvijek složen proces, pošto nakon inicijalnog interesovanja i ponude, slede pregovori u kojima ljudi iz naših firmi odlaze kod tih kompanija i obrnuto.\nTakođe, Stefanović dodaje da je sa Bin Zajedom razgovarao o nastavku saradnje dvije zemlje.\n"Pored onog što on zaista visoko ceni - politike stabilnosti koju predsednik Aleksandar Vučić sprovodi u ovom delu sveta, Bin Zajed je zainteresovan da njihove kompanije nastave sa srpskim kompanijama ugovore i saradnju i neke od projekata koje smo već započeli, ali i da unapredimo i pojačamo saradnju, kao i da imamo i neke nove projekte", kaže ministar dodajući da sada, ipak, ne može da otkrije o čemu je riječ.\nGovoreći o domaćoj odbrambenoj industriji, srpski ministar odbrane kaže da planira u narednom periodu da razgovara ne samo sa kompanijama koje su vezane za Jugoimport SDPR, to jeste ćerkama firmama i ne samo onim povezanim sa našim fabrikama namjenske industrije, već sa svima kompanijama u Srbiji koje proizvode neke od komponenti ili pomažu domaću obrambenu industriju - kako bi bila što efikasnija.\nStefanović je uvjeren da domaća pamet to može da uradi, kao i da to i potvrđuje sve ono što je urađeno u prethodnih pet godina u Srbiji.\nTo je široka lepeza izuzetno kvalitetnih proizvoda koji privlače pažnju na svjetskim tržištima, dodaje ministar.\nStefanović je izrazio uvjerenje da je to budućnost srpske odbrambene industrije i istakao da je zato potrebno da svi radimo zajedno, da se udruži inženjerska pamet koju imamo kako bi dobili proizvode koji će biti interesantni strancima, ali i za opremanje Vojske Srbije.


Podnete prve prijave - Ekonomija - Dnevni list Danas\nPočetna » Ekonomija » Podnete prve prijave\nKontrola otkupa poljoprivrednih proizvoda po svemu sudeći neće dati odgovore da li postoje kartelski dogovori na tržištu\nPodnete prve prijave\nIako je ministar poljoprivrede Saša Dragin najavio oštru kontrolu otkupa poljoprivrednih proizvoda, reagujući na niske otkupne cene sezonskog voća i pšenice koje su izazvale nezadovoljstvo i proteste proizvođača, malo je nade da će Ministarstvo sada, u vreme berbe i žetve, uspeti da zavede red na srpskom tržištu.\n0Piše: M. N. Stevanović 30. juna 2009. 19.46\nMinistar je izrazio sumnju da su otkupljivači ove godine postigli kartelske dogovore kako bi oborili cenu proizvoda i najavio rigorozne inspekcijske kontrole na otkupnim mestima. Razlog za to su drastično niže cene u odnosu na ono što su očekivali proizvođači malina, višanja, kajsija, pšenice…\n– Inspektori Ministarstva poljoprivrede mogu da kontrolišu da li je prilikom otkupa voća ili žita pravilno utvrđen kvalitet i klasa proizvoda, da li su merni instrumenti baždareni od strane akreditovanih institucija, da li vage imaju markice ovlašćenih kuća i da li su skladišta namirnica usaglašena sa propisanim uslovima. Takvu kontrolu na otkupnim mestima počeli smo da vršimo pre dva dana – kaže za Danas Dušan Pajkić, direktor Generalnog inspektorata.\nIz te institucije juče je stiglo saopštenje da je posle kontrole na 16 otkupnih mesta u Zlatiborskom okrugu podneto sedam prijava za privredni prestup, pet prekršajnih i doneto 13 rešenja o otklanjanju nedostataka. Utvrđeno je da na nekim mestima ne postoji rešenje o otkupu, nisu istaknute cene, rok isplate, naziv firme ili podaci o stručnom licu koje radi u hladnjači. Međutim,Generalni inspektorat nema nadležnost da utvrđuje eventualno postojanje kartelskog ili monopolskog dogovora kod otkupljivača, pa Pajtić ističe da je izjava ministra Dragina „više upućena kao apel drugim nadležnim institucijama“.\nMinistarstvo poljoprivrede, takođe, tvrdi i da je „22. juna podnelo zahtev Komisiji za zaštitu konkurencije da ispita postojanje oligopola ili drugog vida udruživanja u cilju narušavanja konkurencije na tržištu pšenice“, ali u toj Komisiji kažu da zahtev nije stigao.\n– Komisija može i po službenoj dužnosti da utvrdi da li postoje takve pojave, ali sama činjenica da su smanjene cene u otkupu proizvoda ne mora da ukazuje na monopolski položaj ili kartelsko udruživanje. Mislim da je visina otkupne cene nešto što Ministarstvo poljoprivrede mora da reši sistemski, a ne na ovaj način – kaže za Danas Dijana Marković Bajalović, predsednik Komisije za zaštitu konkurencije.\nS druge strane, otkupljivači su oštro reagovali na optužbe i tvrde da Ministarstvo poljoprivrede nije tokom godine odradilo svoj deo posla.\n– Ministar je do sada više bio zaokupljen sopstvenom promocijom nego što je radio svoj posao, a pri pojavi prvih problema pojavio se sa optužbom da su se u otkupu pšenice formirali oligopoli ili monopoli trgovaca, što je besmisleno svakome ko poznaje strukturu otkupljivača. Naime, pšenicu kupuje i mnoštvo malih mlinova, koji formiraju svoje cene u zavisnosti od poslovnih mogućnosti, pri čemu bi trebalo imati u vidu da je jedan broj tih preduzeća nelikvidan. Istovremeno, javljaju se i veliki igrači, poput Agrokora, Delte, MK komerca, Ju pointa, ali svako od njih ima svoju poslovnu politiku jer su jedni izvoznici, neki od njih su i primarni proizvođači, a neki imaju pekarske lance, pa zbog različitog položaja na tržištu imaju i različite interese – kaže za Danas direktor Žitovojvodine Sima Matić.\nOn ističe i da otkupljivači ne mogu da preuzmu korektivnu ulogu koju u proizvodnji hrane mora da ima država. „Proizvođači su u pravu kada tvrde da su troškovi zbog visokog udela inputa, daleko iznad tržišnih cena i tragično je to što se jedina grana koja beleži suficit u izvozu, našla u poziciji da joj ove godine budu smanjene subvencije“, kaže Matić i dodaje da će se u istoj situaciji naći i proizvođači pivarskog ječma za koji se najavljuje cena od 10,3 dinara za kilogram. I Milan Prostran, sekretar Odbora za poljoprivredu u Privrednoj komori Srbije, slaže se da je proklamovanje otvorenog tržišta u agraru proizvelo negativne posledice.\n– U zemljama iz okruženja velika je konjunktura poljoprivrednih proizvoda što je kod nas oborilo cene, a na to je uticala i svetska kriza koja je smanjila i potražnju i platežnu moć kupaca na svetskoj berzi. To se najviše odrazilo na promet voća, a jedan od faktora te niske cene jeste i loš kvalitet, koji domaći voćari imaju ove godine zbog velikih padavina. Tržište je surovo i zahteva bolju organizaciju, a kod nas, umesto čvrstih ugovora, između proizvođača, prerađivača i izvoznika vlada višegodišnje nepoverenje – kaže Prostran i naglašava da je u agraru, pre liberalizacije tržišta, trebalo izgraditi mehanizme zaštite proizvođača, ustaliti subvencije i sačiniti jasnu strategiju šta država preduzima kada je rod dobar, a šta kada on podbaci.\nMinistarstvo poljoprivrede, šumarstva i vodoprivrede saopštilo je da će oštro reagovati na bilo kakav oblik kartelisanja pri otkupu, a to, kao i raniji istupi ministra Dragina isprovocirali su Udruženje hladnjača, koje je juče uputilo otvoreno pismo u kojem pitaju da li ministar ima nadležnost da utvrđuje cenu maline i zašto obmanjuje javnost tvrdnjom da hladnjačari pokušavaju da prevare poljoprivrednike zakidanjem na ceni, težini i kvalitetu. U pismu se navodi i da ministar izbegava razgovor s predstavnicima Udruženja hladnjača i da kupci u inostranstvu ne žele buđavu malinu. Hladnjačari tvrde da će proizvođači ipak ove godine ostvariti dobru zaradu.\nNa svetskoj pijaci cene pšenice ovoga meseca znatno su iznad onoga što domaći mlinovi nude ratarima. Na Čikaškoj berzi za kilogram žita nudi se oko 15 dinara, na Londonskoj košta oko 13,2 dinara, u Francuskoj je 13,4 dinara, a u Rusiji 12,96. I u okruženju su cene više, pa u Mađarskoj kilogram pšenice otkupljivači plaćaju oko 11 dinara, a u Hrvatskoj oko 15 za kilogram. Ovogodišnji rod u srbiji otkupljuje se za 9,5 dinara za kilogram.\nVišnju nema ko da otkupi\nVranje – Oko 350 tona višnje koliko iznosi ovogodišnji rod na površini od 230 hektara u sedam opština Pčinjskog okruga nema ko da otkupi. Deo količina preuzeće Fabrika voćnih koncentrata Nektar u Vladičinom Hanu, ali proizvođači su nezadovoljni otkupnom cenom koja se kreće od 15 do dvadeset dinara, što je za deset dinara manje u odnosu na prošlogodišnju cenu. „Nama gotovo da ništa ne ostaje kada sračunamo ulaganja u primeni agrotehničkih mera i plaćanje berbe za koju treba da izdvojimo sedam dinara po kilogramu“, pojašnjava Goran Janjić iz sela Trebešinje koji u narednom periodu ima nameru da umesto višanja zasadi neko drugo voće. V. R.\nNezadovoljni otkupnom cenom u proteste su ovih dana krenuli proizvođači malina i višanja, prema najavama pridružiće im se i uzgajivači kupina, kajsija i bresaka, kao i ratari koji su sada zauzeti žetvom. Niske otkupne cene iznenadile su voćare, koji su lane za kilogram malina, na primer, dobijali oko 200 dinara, a sada tek 100 mada ima područja gde se nudi i samo 70 dinara. Otkupna cena za kilogram višanja prošle godine iznosila je oko 20 dinara, a ove jedva deset. Očekuje se da će cenom biti nezadovoljni i proizvođači ječma i uljarica.


Vučić: Sprema se čišćenje bahatih foteljaša | Skandalozno\nU redovima naprednjaka zavladala je opšta panika jer se sprema „pedala“ za niz funkcionera kao uvod u veliku čistku koja će biti okončana do kraja godine, kada se očekuje izborna skupština SNS, otkriva Kurir.\nNa spisku je, kako sada stvari stoje, najviše lokalnih šerifa, ali metla će da radi na svim nivoima vlasti, pa zaštićeni nisu ni ministri ni stranački foteljaši.\nOn dodaje da će stranka tokom leta ili jeseni biti očišćena i od onih koji bi, prema nekim ocenama, mogli kao nelojalni da naprave probleme u budućnosti.\n– Radomir je na tapetu zbog lošeg vođenja grada, koji je u dugovima, kao i zbog problematičnog trošenja novca. Klimavo je i za predsednika opštine Bor Aleksandra Milikića zbog skupe rasvete koja je postavljena u tom gradu, ali pominju se i čelnici Kuršumlije – kaže izvor Kurira.\nIzvor Kurira podseća da se SNS ni dosad nije libio da udari na svoje. Tako je uhapšen predsednik opštine Grocka Dragoljub Simonović, kome se sudi zbog paljenja kuće Milana Jankovića. Uhapšen je i prvi čovek naprednjaka u Požegi Milan Božić, i to sa celokupnim opštinskim rukovodstvom, zbog sumnje da su ogrezli u korupciji.\nMilutin Jeličić Jutka iz Brusa je podneo ostavku usled pritiska javnosti zbog optužbi za seksualno uznemiravanje.\nBudite prvi sa komentarom na članku "Vučić doneo odluku: Sprema se čišćenje lokalnih, bahatih foteljaša – nema nedodirljivih"


EXPRES VESTI - Miler: Ni u jednom trenutku nismo gubili veru u pobedu\nMiler: Ni u jednom trenutku nismo gubili veru u pobedu\nJedan od ključnih košarkaša Crvene zvezde u večerašnjoj pobedi nad Real Madridom, Kvinsi Miler rekao je da ni u jednom trenutku nije gubio veru da će ekipa da trijumfuje.\n"O, čoveče, navijači su bili fenomenalni. Mi smo zabeležili veliku pobedu i jednostavno se osećam fenomenalno. Ni u jednom trenutku nisam gubio veru, ni kada su vodili 10 razlike. Nikada ne gubim veru u ovaj tim, koji je sjajan i nikada neću izgubiti veru u njega", rekao je Miler novinarima posle meča.\nZvezda je odigrala sjajnu prvu četvrtinu, a na poluvremenu je vodila sa tri poena, samo da bi Real sredinom treće deonice poveo 10 razlike, dok je domaći tim ostao bez prvog plejmejkera Stefana Jovića, koga je trener udaljio sa utakmice.\n"Okej. I to je u redu. Utakmica je dugačka i igra se po serijama. Oni su imali svoju, a onda smo mi pokrenuli svoju. Završnica je bila luda, ali smo pobedili i to je sve što me zanima...Ne zanima me ni da čujem skandiranja 'MVP', zanima me samo da pobedim, da tim pobedi", rekao je Miler.\nZvezda je na kraju pobedila sa 94:88, a možda presudnu ulogu u završnici odigrao je Maik Cirbes.\n"Ovo je lepa pobeda za nas, jako važna, ali sada treba da stavimo emocije na stranu i da se koncentrišemo na ponedeljak i utakmicu sa Cibonom. Nije prvi put da beležimo važne pobede u Evroligi, a onda gubimo u Jadranskoj", rekao je Cirbes.\nOn je kazao da je stizanje prednosti rivala i to što su mladi odigrali odlično jedan od pokazatelja zašto je teško pobediti Zvezdu.\n"Kvinsi je pogodio važne šuteve i vratio nas je u meč. To je jedan od razloga zašto nas je teško pobediti i zašto je teško igrati protiv nas: uvek neko iskoči. Čak i kada ispadne neko, uvek se nađe neko da iskoči. Nisam ni u jednom trenutku gubio veru, znam da nas je teško pobediti kod kuće, pogotovo pred ovakvim navijačima", rekao je Cirbes.\nNemački internacionalac pogodio je u poslednjem minutu važne poene sa penala.\n"Bilo je mnogo pritiska kod tih penala, ali to je razlog zašto igraš košarku. To su teške situacije, ali i najbolje situacije, pogotovo u povakvoj atomsferi. Možemo malo da uživamo, alit treba da se koncentrišemo na Jadransku ligu", rekao je Cirbes.\nJović je sredinom treće četvrtine dobio treću ličnu grešku, a onda i tehničku i nije mogao da se smiri ni na klupi, zbog čega ga je trener Dejan Radonjić poslao u svlačionicu.\n"Teško mi je. Sam sam sebe kaznio svojom glupom i ishitrenom reakcijom. Ostavio sam igrače na 15 minuta do kraja i eto...Najveća kazna mi je što sam preko telefona pratio ostatak utakmice", rekao je Jović.\n"Jedva čekaš da igraš opred ovakvom publikom i onda te jedna glupa sitnica izbaci iz takta i onda reaguješ ishitreno, impulsivno, sa mnogo emocija i na kraju odeš u svlačionicu", ddoao je on.\nJovića je sjajno zamenio Nikola Rebić.\n"Velika pobeda. Niko nije očekivao da može da se pobedi Real, ali uz ovakvu atmosferu...Odigrali smo koncentrisano celu utakmicu, ali je bilo nekoliko minuta loše igre u trećoj četvrtini. Uspeli smo da se dignemo i zasluženo dobijemo", rekao je Rebić.\nOn je kazao da je osetio malo strah kada je ostao jedini plejmejker, ali da je uspeo da ga prevaziđe.\n"Bilo je 10 razlike, Jovke je izašao. Verovali smo, hrabro smo odigrali tih 15 minuta...ceo tim je igrao dobro, svi smo bili kao jedan. Pokazali smo karakter u tim trenucima. Ja dve godine nisam dobijao veliku minutažu, a ove dobijam malo više, tako da je ovo ogromno iskustvo za mene. Jeste bilo malo straha, na 15 minuta kada sam ušao, jer nije bilo izmene. Pogledao sam na klupu, bio sam premoren, nije nikog bilo tu, ali sam rekao sebi 'šta sad, stisni se još ovih par minuta' i probao da odigram najbolje što mogu", rekao je Rebić.\nCentar Real Madrida Felipe Rejes ocenio je da je njegov tim ispustio šansu da pobedi.\n"Imali smo šansu, ali smo pali u neizvesnoj završnici. Imali smo periode dobre igre, kao i oni. Navijači su im pomogli da dođu do onoga šta smo hteli. Mi nismo iskoristili svoju šansu i prednost od 10 poena, dozvolili smo Zvezdi da se vrati, a onda smo napravili greške koje su nas koštale pobede", rekao je Rejes.\nReal je zvanični prvak Evrope, ali je posle ovog poraza poslednji u Grupi A, sa samo dve pobede.\n"Svaka sezona je drugačija, nikad ništa nije sito. Imamo jako tešku grupu i teško je igrati u grupi u kojoj svako svakog može da pobedi. Gubili smo mnogo na strani i nažalost imamo samo dve pobede. Ne znam sada kako ćemo dalje. Imamo još tri utakmice do kraja, i probaćemo da se plasiramo, ali videćemo da li ćemo moći", rekao je Rejes.\nViše iz kategorije: « Suspendovano sedmoro kenijskih atletičara zbog dopinga\tDOMINACIJA:16. pobeda u nizu fudbalera Zvezde »


Vreme 1205 - Ko nas voza: Bus plus na kruznom toku -->\nDa li plaćate kartu kada se vozite po Beogradu javnim prevozom?\nOvo bi vas pitali ljudi i iz Privremenog organa i iz ranije uprave koju je predvodio Dragan Đilas, ali i iz privatnog konzorcijuma Apeks tehnolodži sistem, koji poslednje dve godine upravlja sistemom naplate karata u javnom prevozu u srpskoj prestonici. Iako se trenutno vode pregovori između Privremenog organa i ove kompanije, najveći problem sistema javnog prevoza je u tome što nedovoljan broj ljudi plaća kartu, bilo zbog toga što veruju da ne treba da plate bilo iz nekih drugih razloga.\n"Kada bi samo zaposleni u javnom sektoru koji žive i rade u Beogradu svi do jednog plaćali mesečne karte, mi sa novcem potrebnim za funkcionisanje javnog saobraćaja ne bismo imali problema", kaže za "Vreme" izvor iz Gradske uprave.\nDve godine od uvođenja sistema Bus plus glavni ciljevi koji su bili postavljeni kada se u čitav projekat krenulo 2010. godine nisu ostvareni: niti je zadovoljstvo građana povećano (sudeći po broju incidenata u javnom prevozu u kojima su vinovnici različiti) niti je došlo do smanjenja subvencija iz budžeta ka sistemu javnog prevoza, štaviše.\nDa bi nešto u ovom sistemu promenili, predstavnici Privremenog organa okrenuli su se ka kompaniji Apeks sa namerom da vide koja su moguća rešenja. U dosadašnjim pregovorima nije se daleko odmaklo, ali je čini se namera sadašnje gradske uprave da ovaj sistem "podržavi" makar na nivou da ljudi pomisle da njihov novac ne ide u privatne ruke. Videćemo kasnije da to i nije neka velika ideja.\nPregovori sa predstavnicima Apeksa, u kome je većinski vlasnik od proleća 2013. godine turski partner Kentkart, a neformalni lider Sava Terzić, vlasnik Lanusa i Procescoma, domaćih kompanija uključenih u ovaj posao, krenuli su od trenutka kada je profunkcionisao Privremeni organ sa idejom da se vide moguća rešenja poboljšanja čitavog sistema. Sve vreme Apeks tvrdi da njihov sistem radi i da oni nisu odgovorni za to što pada prodaja karata i što grad nužno mora više novca da izdvaja iz budžeta za potrebe javnog prevoza.\nKako "Vreme" saznaje i iz gradske uprave i iz Apeksa, ideja je da se u nekom skorijem roku donese odluka koja bi zapravo značila promenu postojećeg ugovora kojim bi zarada privatnog partnera bila umanjena (sada je na nivou 8,53 odsto od celokupnog prometa), ali bi grad povratio nadležnosti iz dela kontrole prevoza i prodaje karata. Apeks pristaje na promenu ugovora iako je ocenjeno da je ovo pritisak na njih i zbog toga je bilo sastanaka i u Ambasadi Republike Turske u Beogradu jer je većinski vlasnik želeo da štiti svoj posao.\nDanas je situacija sledeća: novac koji se prikuplja od prodatih karata Apeks prosleđuje gradu (Direkciji za javni prevoz), koji potom deo vraća Apeksu. U tabeli koju prilažemo uz ovaj tekst možete videti koliki su to iznosi za period od uvođenja sistema pa zaključno sa decembrom 2013. godine i na koji način je strukturiran prihod Apeksa. Apeks je primoran da sav novac uplati na račun grada jer ako to ne uradi grad može da aktivira bankarsku garanciju, stoji u ugovoru. Poslednjih meseci bilo je problema sa novcem koji je grad "vraćao" Apeksu, što dodatno podstiče nervozu svih aktera u ovom projektu.\nPodaci koje "Vreme" objavljuje pokazuju da je prihod ove kompanije od prodatih karata i prodatih kartica preko 2,5 milijardi dinara, što je oko 20 i kusur miliona evra. Apeks je u trenutku kada je potpisivao ugovor sa gradom svoju investiciju predstavio u vrednosti od oko 12,5 miliona evra, a kompanija je za 2012. godinu prijavila dobit od oko 500 hiljada evra.\nKada se pogledaju ove brojke "ispada" da je Apeks nedovoljno zaradio i pored velikog prometa s obzirom da je ugovor oročen na deset godina i da bi po ovoj dinamici koju je kompanija predstavila ovo bio loš posao jer investicija ne može da bude "vraćena", pa ispada da se sa ovim projektom niko nije usrećio.\nMeđutim, od početka je bilo problematično kako je konzorcijum dobio mogućnost da uvede i upravlja ovim sistemom i nije bila proveravana vrednost same investicije: ekonomski kriterijum nije bio važan u izboru kompanije jer je ona jedina bila poslala validnu ponudu. Hoće se reći da je iznos od 12,5 miliona evra investicije ostao nerazjašnjen, naročito kada se ima u vidu da je u tom trenutku, na primer, vrednost jednog validatora bila procenjena na 1200 evra.\nIz Apeksa danas kažu da je silna oprema do sada uništena i pokradena, ali ne saopštavaju podatke o tome koliko je toga naplaćeno od osiguranja. S druge strane, oni su u listi svojih troškova naveli da je za dve godine dodatno investirano oko tri miliona evra samo u zamenu ukradenih i razlupanih validatora.\nZa to vreme, u doba vladavine Dragana Đilasa, grad kao da nije znao da reaguje na odijum javnosti koji je proizvelo uvođenje ovog sistema, pa je "ispalo" da građani "to" nikada nisu prihvatili i da nisu poverovali u značaj i potrebu plaćanja javnog prevoza. Đilas i njegov tim su uvodili modele rigoroznije kontrole i kao da nisu bili spremni da do kraja objasne u kakav su se to posao upustili. Na kraju, Bus plus će ostati najveća mrlja u gradonačelnikovanju Dragana Đilasa i mesto sa koga ga je najlakše napadati kada se govori o tome da je pogrešno vodio grad.\nOvakav stav obilato koristi Privremeni organ koji, izgleda, namerava da Bus plus sistem promeni u toku trajanja kampanje, da bi dodatno pokazao da Đilas, koji se opet kandiduje za gradonačelnika, nema kredibilitet da opet bude na tom mestu.\nPre nego se birači u martu izjasne, moguće je da dođe do nekih promena u tome ko upravlja novcem koji građani daju za javni prevoz. Kao što smo do sada videli, tim novcem i sada upravlja gradska uprava, ali to nije dovoljno da bi se građani ubedili da je plaćanje javnog prevoza u njihovom najboljem interesu, procenjuju u sadašnjoj Gradskoj upravi. Privremeni organ je zauzeo stav da bi sistem naplate karata i kontrole trebalo vratiti GSP-u, a da Apeks može samo da se bavi održavanjem softvera koji služi za nadgledanje i kontrolu sistema, ali je otvoreno pitanje da li za tako nešto postoje objektivne mogućnosti.\nIzvor iz Apeksa je rekao za "Vreme" da oni i dalje tvrde da sistem radi i kada to kažu misle na softver koji je ugrađen u kontrolne centre i vozila a da oni problem naplate ne mogu sami da reše i pored obaveze da angažuju 200 konduktera.\nIspostavlja se da je jedno od osnovnih pitanja između dve strane ko treba da plaća kontrolore za koje postoji saglasnost da ih je potrebno mnogo više, i da bi možda bilo potrebno da budu u svakom pojedinačnom vozilu. Apeks ima obavezu po ugovoru, ali se pokazuje da je taj broj nedovoljan, a grad nema novca da plati još 700 ili 800 ljudi koji bi radili taj posao, a da se to ne odrazi na "politiku cena".\nPodaci kojima raspolaže Direkcija za javni saobraćaj pokazuju da je sve manje onih koji plaćaju karte i da će taj trend biti nastavljan u 2014. godini ako se nešto hitno ne promeni. U Upravi veruju da bi veći broj kontrolora poboljšao disciplinu građana, ali to je onda na liniji Đilasove politike koja je bila predstavljena kao neka vrsta diktature. Iz Apeksa dolazi predlog da grad preuzme sve kontrolore i da oni budu neka vrsta odeljenja komunalne policije koji bi tako sa više autoriteta mogli da "objasne" građanima da "švercovanje" nije kažnjivo.\nS druge strane, nastup Privremenog veća prema Bus plusu i ideje koje postoje nekako su na tragu onoga što je Đilasova uprava uradila svojevremeno postupkom podržavljenja PKB-a, koji se danas sa svih strana napada kao štetan i pogrešan, ali vidimo da i ovi "drugi" nemaju neka kreativnija rešenja. Privremeni organ će se možda poslužiti negativnim imidžom Bus plus projekta u predizbornoj kampanji, ali je činjenica da je sada potrebno pronaći neko trajnije rešenje za stabilno funkcionisanje sistema javnog prevoza u Beogradu i to je nešto što čeka svaku buduću Upravu grada.\nNa kraju dana, bez obzira na to ko bude vladao, moraće se izaći pred građane i pozvati ih da budu disciplinovani u plaćanju usluga javnog prevoza, ali će biti potrebno na daleko javniji način predstaviti prihode i rashode koji postoje u tom sistemu. Softver koji je ugrađen u Bus plus sistem nudi nepregledne mogućnosti za unapređenje javnog prevoza i potrebno je da ga na pravi način koriste zaposleni u GSP-u i Direkciji za javni prevoz. Ovaj reporter, izveštavajući za BIRN Srbija, obišao je i GSP i Direkciju i uverio se u to da se ono što je "instalirano" koristi u minimalnoj meri, što naravno ne opravdava čitav postupak uvođenja konzorcijuma Apeks u posao.


MIHAJLOVIĆ: Ne očekujemo novo pomeranje rokova za koncesiju Aerodroma Nikola Tesla\nRazlog pomeranja rokova za koncesiju za beogradski Aerodrom Nikola Tesla je da se dobiju najbolje ponude i da se ispune zadati kriterijumi na najbolji mogući način, izjavila je danas ministarka građevinarstva, saobraćaja i infrastrukture Srbije Zorana Mihajlović.\n- Više sam za to da damo dodatno vreme, kako bismo dobili najbolje ponude - kazala je ona i dodala da ne očekuje dodatna pomeranja rokova za koncesiju.\nMihajlović očekuje da ćemo "sledeće godine imati kompletno završenu transakciju, kao što smo i planirali, sa manjim pomeranjem rokova od dvadesetak dana".\nDanas je istekao nedavno produženi rok za dostavljanje konačne verzije nacrta ugovora o koncesiji za Aerodrom Nikola Tesla, ponuđačima kvalifikovanim za drugu fazu postupka.\nU pogonima IMK 14. oktobar novi vlasnik planira proizvodnju kamiona Tatra i Avia\nNovi vlasnik Industrije mašina i komponenata 14. oktobar, mogao bi da u pogonima te kruševačke fabrike proizvodi i kamione Tatra i Avia, rečeno je agenciji Beta u tom preduzeću.\nNovi vlasnik kruševačke mašinske industrije, preduzeće SCMG 14. oktobar, posluje u okviru Czechoslovak group koja je vlasnik i kompanija Tatra i Aviva.\nDirektorka za korporativne i regulatorne poslove u preduzeću SCMG 14. oktobar Aleksandra Janković rekla je agenciji Beta da je plan novog vlasnika da se u 14. oktobru proizvode i ovi kamioni.\n- Srbija ima dobre uslove za poslovanje, odnosno potpisane ugovore sa zemljama CEFTA i Rusijom. To znači da krajnji proizvod može da bude jeftiniji, ako se proizvede u Srbiji - kazala je Janković.\nNovi vlasnik, kako je rekla, preuzeo je ugovore koje je IMK 14. oktobar imao u namenskoj industriji, a ambicije su da se ugovore novi poslovi u toj oblasti, znatno većeg obima.\n- Od obima poslova koje budemo ugovorili zavisi da li ćemo raditi popravku postojećih mašina, koje su u lošem stanju, ili ćemo odmah ići na nabavku novih. Od svega toga potim zavisi i dinamika zapošljavanja u narednim godinama - rekla je Janković.\nOna je potvrdila da je kupovinom fabrike preuzeto 129 zaposlenih angažovanih tokom stečaja, koji ostaju da rade, a plan je da se u narednih nekoliko meseci zaposli još minimum 150 ljudi.\nCzechoslovak group je postala vlasnik najvećeg dela nepokretne imovine IMK 14. oktobar na lokaciji u Kruševcu, dok pogoni u Brusu i Ražnju nisu bili deo aranžmana.\nNekadašnji gigant, koji je tokom "zlatnih osamdesetih" zapošljavao 8.500 ljudi, a od početka prošle godine bio u stečaju, prodat je tek iz petog pokušaja. Novi vlasnik je za IMK 14. oktobar ponudio 485 miliona dinara, što je deset puta manje od procenjene vrednosti.\nPrema podacima koje je Agencija za licenciranje stečajnih upravnika prosledila agenciji Beta, obaveze 14. oktobra prema razlučnim (hipotekarnim) poveriocima iznose 4,4 milijarde dinara. Oni su od prodate imovine namireni sa 293 miliona dinara (7,64 %), dok će se za preostali nenamireni iznos oni namirivati kao poverioci trećeg reda.\nObaveze prema zaposlenima iz prvog isplatnog reda, koje iznose oko 210 miliona dinara, isplaćene su preko Fonda solidarnosti, dok zaposleni, kao poverioci trećeg isplatnog reda, potražuju još oko milijardu dinara.\nMol otvoren za prodaju svog vlasničkog udela u Ini\nMađarska naftna grupacija Mol otvorena je za prodaju svog udela u hrvatskoj Ini, ali do tada će nastaviti da upravlja Inom najbolje kako ume, izjavio je Pal Kara, glavni savetnik Mol grupe, u intervjuu za mađarsku javnu televiziju M1.\nBUDIMPEŠTA - Mađarska naftna grupacija Mol otvorena je za prodaju svog udela u hrvatskoj Ini, ali do tada će nastaviti da upravlja Inom najbolje kako ume, izjavio je Pal Kara, glavni savetnik Mol grupe, u intervjuu za mađarsku javnu televiziju M1.\nOdbor direktora Mola objavio je 2013. godine da će Ina ili funkcionisati na principima tržišne ekonomije ili će morati da otkupi mađarski udeo u kompaniji, podsetio je Kara, a prenosi mađarski portal Portfolio.hu.\nMiler: Izgrađeno 1.120 km gasovoda "Snaga Sibira"\nRuska gasna kompanija Gasprom je već izgradila 1.120 km gasovoda "Snaga Sibira", izjavio je danas generalni direktor kompanije Aleksej Miler.\nPEKING - Ruska gasna kompanija Gasprom je već izgradila 1.120 km gasovoda "Snaga Sibira", izjavio je danas generalni direktor kompanije Aleksej Miler.\n"U ovom trenutku je izgrađeno 1.120 km gasovoda, pri čemu je na trasi zavareno 1.348 km cevi, a do kraja ove godine će biti završeno oko 1.340 km gasovoda", rekao je Miler novinarima u Pekingu, a prenosi ruska agencija Tas s.


Mornar ili Sutjeska? Šampion na velikom ispitu u majstorici\nnedjelja, 19 maj 2019 10:29\nBili su košarkaši Mornara favoriti u polufinalu protiv Sutjeske, ali se znalo da Nikšićani imaju kvalitet da pomrse račune šampionu, pa ćemo večeras (19h) gledati majstoricu za plasman u finale plej-ofa crnogorske Erste lige.\nAktuelni šampion je bio i ostao favorit protiv sjajne čete Zorana Glomazića koja je dva puta u 15-ak dana savladala Barane. Izabranici Mihaila Pavićevića nemaju prava na grešku, a cilj je jedan i prilično jasan - plasman u četvrto uzastopno finale domaćeg šampionata.\n"Imamo samo jedan cilj - finale. Igramo na svom terenu pred domaćom publikom i nema mjesta opuštanju. Nadam se da će tribine "Topolice" biti pune. Govorio sam da je Sutjeska jak i motivisani rival koji pretenduje da se plasira u finale plej-ofa i da će u svakom meču protiv nas ući maksimalno motivisana. Iskoristili su prednost domaćeg terena u meču broj dva i produžili seriju", rekao je Pavićević u najavi meča.\nNa drugoj strani rasterećena Sutjeska produžila je nevjerovatnu sezonu u kojoj su bili blizu plej-ofa Druge ABA lige. Sada su u polufinalu domaćeg šampionata, obezbijedili su plasman u regionalno takmičenje naredne sezone, a igrali su i finale Kupa. Drašku Kneževiću i ostalima ne nedostaje motiva da i u ovom duelu pokušaju da namuče aktuelnog vladara.\n"U ovaj meč ulazimo hrabro i bez pritiska. Želimo da pružimo maksimum i da se borimo do posljednjih atoma snage. Mornar je bio i ostao veliki favorit, domaćin je taj koji je pod imperativom, ali će ulogu favorita morati da opravda na parketu. Mi ćemo nastojati da im maksimalno otežamo posao, kao što smo to uradili do sada", rekao je Knežević.\nDa podsjetimo, u finale se plasirala Budućnost koja je u dva meča preskočila nezgodni Lovćen.\nViše iz ove kategorije « (VIDEO) Spremna šampionska fešta u Nikšiću, Budućnost navija za Grbalj Đoković - Nadal: 54. Gladijatorski obračun »


Radovi na potezu auto-puta Ruma-Sremska Mitrovica\nOd danas do 10. februara, izvodiće se radovi na postavljanju ograde na auto-putu, između petlje Ruma i petlje Sremska Mitrovica, u smeru ka Sremskoj Mitrovici.\nRadiće se svakog dana u periodu od 7 do 16 časova, saopšteno je iz ,,Puteva Srbije“.\nRadovi će se izvoditi u pokretu, u zaustavnoj saobraćajnoj traci, a saobraćaj će se odvijati voznom i preticajnom trakom. Biće obezbeđeni adekvatnom saobraćajnom signalizacijom i opremom.\nIz „Puteva Srbije“ apeluju na vozače da poštuju postavljenu signalizaciju i prilagode brzinu kretanja uslovima na putu.\nPrevious articleBeloruski migovi 29 stižu na proleće\nNext articlePANČEVO: Vozio bez dozvole pod psihoaktivnim supstancama


Analize zdravlja dece u Zajači kod Loznice pokazale su povećano prisustvo olova u krvi, ali stručnjaci tvrde da količine nisu tolike da bi bila neophodna terapija.\nMeštani ipak traže da se obavi analiza zdravlja svih stanovnika tog mesta i uspostavi detaljnija kontrola i merenje kocentracija olova u vazduhu i zemljištu.\nPomoćnik ministra zdravlja Petar Bulat kazao je da je analiza zdravlja 127 dece iz Zajače gde se nalazi Topionica olova, susednog Paskovca i Trbušnice pokazala da u Zajači 34, 7 odsto dece ima kocentracije olova u krvi koje iznose od 20 do 45 mikrograma olova u decilitru krvi, što ne zahteva posebnu terapiju.\nOn je kazao da su dozvoljene količine 10 mikrograma i da te količine olova u krvi ima 13 odsto dece u Zajači, a količine od 10 do 15 mikrograma 28 odsto njih. Vrednosti od 15 do 20 mikrograma olova u decilitru krvi pokazale su se u krvi kod 14 odsto mališana.\nOn je rekao i da je tokom analiza primećeno da deca čiji su roditelji ili neko od članova porodice radi u topionici ili je ranije radio imaju najviše vrednosti olova u krvi, što, kako je kazao, jasno pokazuje da postoji kontaminacija te materije. On je kazao da je istraživanje zdravlja dece sprovedeno u decembru, a rezultati su ustanovljeni u laboratoriji Univerzitetske klinike u Briselu.\nSa roditeljima i predstavnicima Mesne zajednice u Zajači dogovoreno je da lekari Instituta za majku i dete u Beogradu dođu uskoro u Zajaču i detaljnije pregledaju decu.\nNajavljeno je i da će uskoro biti obavljene kontrole zdravlja i starijeg stanovništva, a ne samo dece.\nPredsednik Saveta Mesne zajednice Zajača Slobodan Živanović rekao je da su resornim ministarstvima ostavili rok do 20. februara da odgovori na postavljene zahteve koji se odnose na to da se analizira krv svih žitelja tog mesta i susednog Paskovca. Takođe traže da se obavi kontrola zemljišta, vode, vazduha i postave instrumenti za merenje zagađenosti vazduha, kao i da se zabrani uvoz olovnog oksida u topionici i smanji proizvodnja.\nOn je kazao da su ti zahtevi dogovoreni na zboru građana krajem januara i da su prosleđeni nadležnim ministarstvima i kompaniji “Farmakom”, u čijem je vlasništvu Topionica olova “Zajača”.\nRepublički inspektor za zaštitu životne sredine Nada Lukić rekla je da će uskoro u Zajači biti postavljena merna stanica kako bi se podaci svakodnevno obrađivali i slali na analizu. Ona je kazala da se analize kocentracija praškastih materija u vazduhu obavljaju dva puta godišnje i da je poslednja analiza koja je obavljena u septembru pokazala da nije bilo prekoračenja kada je u pitanju kocentracija olova i drugih praškastih materija u vazduhu.\nAnalize u julu prošle godine pokazale su da su samo dva dana kada su temperature bile veoma visoke zabeležene povećane kocentracije olova u odnosu na granične vrednosti. Ona je navela da je u narednom periodu planirana i sanacija deponije na koju se odlaže šljaka iz topionice.


Republika / HOĆE NA SILU DA OPTUŽE SRBE, a očigledno da varaju, neki poslanici imali više glasova od broja birača na izbornom mestu!\nHOĆE NA SILU DA OPTUŽE SRBE, a očigledno da varaju, neki poslanici imali više glasova od broja birača na izbornom mestu!\nčetvrtak, 17. 10. 2019.| 15:11\nPredstavnik tužilaštva u Prištini Artan Grantoli kaže da su uzorci već poslati na ispitivanje u jednu laboratoriju.\nVučić Abotu: Hvala, svi smo sve razumeli\nPredstavnik tužilaštva u Prištini Artan Grantoli kaže da su uzorci već poslati na ispitivanje u jednu laboratoriju van Kosova. Nije, međutim, precizirao u koju zemlju su uzorci poslati, ali je dodao da će javnost biti obaveštena o rezultatima.\nZbog navodnog trovanja samo albanskih članova kosovske Centralne izborne komisije oko 3.500 izbornih listića iz centralne Srbije još nije prebrojano. U međuvremenu, od dvadesetak članova CIK, koji su se žalili na zdravstveno stanje i simptome koji su upućivali na navodno alergijske reakcije, 12 je bilo zadržano na bolničkom posmatranju.\nNakon što su analize pokazale da kod njih nema znakova trovanja, niti drugih infektivnih uzoraka, juče je najavljeno da će biti pušteni kući.\nPonavalja se brojanje glasova na 530 biračkih mesta\nRanije danas, CIK je saopštio da je zbog, kako se tvrdi, različitih manipulacija članova političkih partija na biračkim mestima, odlučeno da se ponovo broje glasovi na 530 biračkih mesta.\nPredsednica CIK-a Valjdete Daka rekla je na konferenciji za novinare da su manipulacije utvrđene na osnovu revizorskih podataka koje je objavio Centar za brojanje i rezultate (CRC), prenosi Kosovo onlajn pozivajući se na Gazetu ekspres.\nKoordinator Centra za brojanje i rezultate Burim Ahmetaj, govoreći o prebrojavanju glasova dijaspore koje je završeno sinoć, rekao je da je u toku poslednja faza brojanja uslovnih glasova.\nAhmetaj je, kada je reč o revizorskom izveštaju, predstavio pet preporuka, od kojih je CIK potom glasao za ponovno prebrojavanje.\n- Postoje slučajevi kada kandidat za poslanika ima više glasova od ukupnog broja birača na određenom izbornom mestu. To je učinjeno na 89 mesta - naveo je Ahmetaj, dodavši da su zabeleženi i obrnuti slučajevi.\nKoordinator CRC takođe je izjavio da su naišli na slučajeve kada postoji više glasačkih listića nego što je navedeno u obrascima s rezultatima.\n"Poslušnici albanskih partija spremaju napad na Srpsku listu"\nSrbija Kosovo Tužilaštvo Priština Poslanici Istraga Trovanje Laboratorija Ispitivanje CIK Burim Ahmetaj\nTražio gole fotke dece: Tužilaštvo pokrenulo istragu o pedofilu sa Fejsbuka\nRaseljeni sa KiM: Nastavak genocidne politike kosmetskih Albanaca\nLjimaj: Nisam dobio poziv Specijalnog suda


U ponedeljak, 3.oktobra Narodna kuhinja je počela distribuciju hrane u opštini Novi Bečej, pre svega socijalno ugroženim osobama i porodicama sa više dece. Deljenje hrane će trajati minimum 6 meseci.\nPo rečima Mirjana Jakšića, predsednika Supštine opštine Novi Bečej, Narodna kuhinja od danas deli toplu hranu za 225 korisnika u opštini Novi Bečej.\n-Deljenje tople hrane će trajati 6 meseci, a ako Crveni krst bude imao viška namirnica, produžićemo kao i u prošloj sezoni. Hrana se kuva u kuhinji Doma za odrasla lica, a distribuciju hrane vrše Predškolska ustanova u Novo Miloševo i u Bočar i Centar za socijalni rad u Kumane na određene lokacije. Nama bi trebalo još, ali je situacija takva kakva je i ne možemo svima izaći u susret -rekao je Jakšić.\nPrioritet imaju one porodice, koje imaju više dece. Namirnice se dobijaju od Crvenog krsta, a hrana se uz finansisjku pomoć opštine priprema u kuhinji Doma za odrasla lica. Opština Novi Bečej oko 3 miliona dinara izdvaja za Narodnu kuhinju.\n- Crveni krst Srbije je obezbedio artikle za pripremu hrane za Narodnu kuhinju u opštini Novi Bečej. Hrana se deli na četiri punkta u opštini i mi praktično nastavljamo rad kuhinje koji je prekinut krajem maja. Ono što je novo, je da korisnici dobijaju kuvani obrok i pola vekne hleba, a Crveni krst Vojvodine je najavio da će za ovu sezonu obezbediti i po 2 litra mleka za decu do 5 godina starosti, kao i određenu količinu keksa, kako bi deci malo pojačali obroke. Isto tako bismo se zahvalili lokalnoj samoupravi, koja je obezbedila finansijska sredstva za pripremu hrane i za pojačane obroke“-izjavio je Momir Dimitrijević, sekretar Crvenog krsta opštine Novi Bečej.\nTakođe, Crveni krst paralelno sa toplim obrokom deli i toplu garderobu za korisnike Narodne kuhinje u svim naseljenim mestima opštine, a za Novu godinu i Božić će podeliti paketiće, kao i prethodnih godina.\nOd 225 osoba koje toplu hranu dobijaju u Narodnoj kuhinji, njih 95 su iz Novog Bečeja, 55 iz Novog Miloševa, 48 iz Kumana i 27 iz Bočara.


Treći sastanak evropskih mreža Globalnog dogovora\nEvropske mreže Globalnog dogovora su 2010. godine potpisale Deklaraciju o namerama (Declaration of Intent – DOI) u Briselu sa zajedničkim ciljem da se poboljša komunikacija i saradnja izmedju mreža i kako bi se usmerile ka ostvarenju postavljenog cilja, a to je 20.000 kompanija članica do 2020. godine. Dogovor koji su evropske mreže tada postigle je da jednom godišnje organizuju konferenciju kojima bi ovo bio primarni cilj, a čiji bi domaćin svaki put bila druga mreža. Na drugom sastanku koji su mreže održale u oktobru 2011. u Italiji – Rimu, dogovor je bio da domaćin u 2012. godini bude mreža Globalnog dogovora u Srbiji. Treći skup ovog tipa je u periodu 18-19. oktobra 2012. godine okupio 21 lokalnih mreža iz Evrope i preko 100 domaćih gostiju.\nCILJEVI I TEME\nDvadeset godina nakon “1992 Earth summit-a” u Riju, gde su zemlje učesnice usvojile “Plan 21“- nacrt o privrednom rastu, unapređenju društvenog kapitala i osiguranju zaštite životne sredine – Ujedinjene nacije su ponovo okupile vlade i međunarodne institucije da se dogovore o nizu mera za smanjenje siromaštva, promociju novih „pristojnih“ radnih mesta, čiste energije i održivije i ravnopravnije korišćenje resursa. “Rio+20” konferencija je polazna tačka ka preduzimanju akcije za smanjivanje siromaštva, sprečavanje uništavanja životne sredine i prilika da se izgradi most prema boljoj budućnosti. Dokument koji je tim povodom usvojen je Budućnost kakvu želimo (The Future We Want) i u kome je predstavljena poželjna privredna, društvena i budućnost životne sredine za našu planetu i buduće generacije.\nOvogodišnja konferencija evropskih lokalnih mreža je bila posvećena ključnim ishodima i smernicama Rio+20 foruma o korporativnoj održivosti, koji je održan juna 2012. godine.\nTeme i ciljevi o kojima su evropske mreže razmatrale su:\n1. Održivost u finansijskom sektoru\nFinansijski sektor ima ključnu ulogu u postizanju održivosti. Cilj je da se istraže načini na koji finansijske institucije mogu da uvide vrednosti poslovanja izvan tradicionalnog-investiranjem u zelenu ekonomiju, stvaranju novih radnih mesta, socijalnom uključivanju, klimatskim promenama i sl. U okviru sesije su bili biti istaknuti primeri dobre prakse.\n2. Uloga lokalnih mreža ka održivom razvoju\nJedna kompanija nije dovoljna kako bi se postigao održivi razvoj, ali ona može aktivno da učestvuje u tom procesu. Cilj sesije je prikazati kako kompanije mogu da deluju kolektivno i planski na putu održivog razvoja. Prilikom sesije su bili istaknuti primeri dobre prakse, kako u zemljama koje imaju razvijen princip demokratije tako i u onima u kojim se ona razvija postepeno.\n3. Borba protiv korupcije\nPoruke sesije, koji su i glavni ciljevi Radne grupe za borbu protiv korupcije su bile: afirmacija koncepta Kolektivne akcije u borbi protiv korupcije, uvođenje planova integriteta u kompanije, zaštita „uzbunjivača“, promocija uvođenja „sigurnih linija” u privrednim društvima, unapređenje sistema javnih nabavki sa aspekta primene antikorupcijiskih mera. U toku sesije su bili prikazani rezultati desetog sastanka međunarodne Radne grupe za borbu potiv korupcije, koji je održan u Riju, a Radna grupa GD-a u Srbiji će predstaviti “Deklaraciju o borbi protiv korupcije” kao i prve primere izveštavanja prema principu 10.\nSastanak je trajao dva dana i to prvi dan sastanka bio je održan u četvrtak 18. oktobra 2012. godine u prostorijama Privredne Komore Srbije, (09:00h Sala 1) Resavska 13-15, Beograd.\nDrugi dan sastanka 19. oktobra 2012. godine namenjen je bio samo za predsedavajuće i kontakt osobe evropskih lokalnih mreža.\nViše informacija može se pronaći na internet stranici\nAgenda I dan\nAgenda II dan\nI Dan – Prezentacije\nUNGC – Olajobi Makinwa\nGCN Germany – „Role of Local Networks in Anti- Corruption: Capacity development and collective action“\nIFC – Maxine Garvey\nGCN Serbia – Dušan Stokić\nII Dan – Prezentacije\nGCN Spain – COP Templates and Tools Available\nGCN Spain – Highlighted activities


Biciklisti Srbije na trci "Oko Meksika" - Sportal\nTanjug - Vest objavljena: 22:38 - 21.11.2015\n"Organizatori trke u Meksiku omogućili su našim vozačima učešće i obaveza nam je da na prvi način predstavimo naš biciklizam. Samo pet evropskih selekcija dobilo je priliku da, praktično besplatno, učestvuje na jakoj trci kategorije 2.2", naveo je selektor našeg tima Radiša Čubrić.\nBilo je najava da će se u ekipi naći i Ivan Stević, ali je Čubrić nakon razgovora sa njim odlučio da ga izostavi iz ekipe.\n"Raduje me što nije izgubio volju posle svega što mu se dešavalo u prethodnom periodu, ali mi je rekao da nije u formi i da ne računamo na njega u ovoj akciji. Imamo izuzetno obiman plan trka za predolimpijsku 2011. godinu i biće dosta prilika za Stevića, ali i sve ostale kandidate", precizirao je Čubrić.\nKako je dodao, trka u Meksiku ima prolog, dve ravne i tri brdske etape.\n"Dolazi nekoliko odličnih južnoameričkih profesionalnih timova, biće dosta Kolumbijaca koji su na ovakvim trkama uvek favoriti. Nama je ovo takmičenje dobro došlo jer smo, praktično, produžili sezonu i ujedno počeli pripreme za novu", zaključio je Čubrić.\nBiciklistička reprezentacija Srbije Žolt Der Esad Hasanović Dragan Spasić Gabor Kasa Predrag Prokić Marko Stanković Trka Oko Meksika Biciklizam